8 Gaya Alia Bhatt Di Luar Waktu Penggambaran Yang Begitu Mempersona

Nama Alia Bhatt pastinya sudah tidak asing lagi bagi para peminat filem Bollywood. Alia Bhatt juga adalah salah seorang pelakon Bollywood yang hebat dalam setiap lakonannya. Bukan itu sahaja, gaya Alia Bhatt di luar waktu penggambaran juga tidak kurang menariknya. Walaupun dengan wajahnya yang polos tanpa calitan mekap, dia tetap kelihatan mempersona.

Alia Bhatt adalah bintang filem Bollywood yang dilahirkan dalam keluarga Bhatt. Ayahnya Mahest Bhatt adalah seorang pengarah filem dan ibunya Soni Razdan juga merupakan seorang pelakon. Kekasih kepada pelakon kacak, Ranbir Kapoor ini dilahirkan pada 15 Mac 1993 dan telah memulakan kerjaya lakonannya sejak dari tahun 2012 dengan filem sulungnya yang berjudul ‘ Student Of The Year’.

Peminat pelakon cantik ini pasti lebih tahu bagaimana gayanya dalam filem bukan? Tapi kali ini kami ingin berkongsi dengan anda beberapa foto Alia Bhatt sewaktu di luar masa kerjanya. Jom kita tengok!

Alia Bhatt baru sahaja bersama-sama menyambut hari ulang tahun kelahiran Ranbir Kapoor dan telah memuat naik foto bersama kekasihnya itu di tepi pantai. Alia Bhatt juga sempat mengucapkan selamat ulang tahun yang ke 39 kepada teman lelakinya itu. Alia dilihat menyendengkan kepalanya di bahu Ranbir dan mereka kelihatan sangat ‘sweet’. Anda setuju?

Alia Bhatt adalah salah seorang pelakon yang sangat rajin memberi salam kepada para peminatnya melalui gambar terbaru yang dimuatnaik di media sosial miliknya. Dia juga suka berkongsi aktiviti sehariannya bersama peminat.  Seperti gambar yang kami kongsikan ini, Alia Bhatt nampaknya sedang melakukan senaman yoga. Fleksibel betul gayanya!

Walaupun Alia selalu sibuk dengan jadual penggambaran yang agak padat hampir setiap hari, namun dia sempat meluangkan masa untuk bersantai di pantai. Gayanya ketika itu juga mampu mencuri perhatian peminatnya dengan hanya mengenakan bikini bersama kaca mata hitam untuk melindungi matanya dari pancaran cahaya matahari. ‘Cool’ kan?

Bukan hanya yoga, salah satu aktiviti kegemarannya adalah berenang. Gaya Alia ketika sedang menyelam dengan rambutnya yang cantik nampak begitu mempersonakan dan gambar ini mampu mencuri perhatian perminatnya.

Memiliki bentuk tubuh ideal ‘body goals’ yang diidamkan ramai orang membuatkan Alia sesuai mengenakan apa saja jenis pakaian. Walaupun dia hanya memakai t-shirt lengan panjang Tye Dye yang dipadankan dengan seluar berwarna pink bercorak dan gaya rambut yang dibiar lepas terurai, dia tetap kelihatan memukau dan cantik.

Rajin bersukan nampaknya menjadi salah satu rahsia Alia memiliki bentuk badan yang ideal dan langsing yang menjadi idaman setiap kaum hawa. Selain dari hanya mencapai ‘body goals’, Alia Bhatt juga rajin melakukan senaman bagi memastikan tubuh badannya sentiasa kuat dan sihat.

Gaya Alia Bhatt selepas bangun dari tidur juga dapat memukau perhatian peminatnya. Sebabnya, Alia telah membuktikan kepada semua bahawa kecantikkannya adalah anugerah terindah yang semula jadi. Wajahnya tanpa secalit solekan pun masih kelihatan cantik walaupun dia baru sahaja bangun dari tidur. ‘Natural beauty’!

Gaya Alia Bhatt ketika melakukan pemotretan ini juga dapat mencairkan hati para peminatnya. Dia kelihatan sangat manis dan menawan. Alia Bhatt mengenakan sari dengan gaya rambutnya yang cantik.

Apa pendapat anda? Tertarik dengan gaya Alia Bhatt? Begitulah gaya bintang filem Bollywood ini yang dikhabarkan akan menikah dengan kekasihnya Ranbir Kapoor tidak lama lagi.


Boleh Jimat! Samsung Sedia Beli Telefon Lama Anda Jika Mahu Tukar Yang Baru

Mesti ada dikalangan anda mahu memilik peranti terbaru dari Samsung tetapi masih belum cukup bajet. Kalau anda nak tahu, Samsung boleh membantu anda untuk mendapatkan telefon pintar Samsung Galaxy terkini dengan harga terendah tau!

Dengan program Tukar Beli oleh Samsung, mereka bukan sahaja dapat membantu dari soal kewangan, tetapi anda juga sedikit sebanyak dapat memelihata alam sekitar. Kini anda bukan sahaja dapat menukar atau menjual satu peranti untuk menerima diskaun, malah lebih, iaitu sehingga (5) lima peranti untuk menerima potongan harga yang lebih baik dari pembelian baru anda.

Cukup bawa peranti lama anda (telefon pintar, tablet dan jam pintar) ke outlet yang mengambil bahagian, pilih telefon pintar Samsung baru yang anda mahukan. Kemudiam Samsung akan bersedia untuk menilai peranti lama anda untuk pertukaran. Jadi anda hanya membayar nilai peranti terbaru setelah diskaun ditolak dari peranti lama.

Oleh itu, jangan buang telefon pintar, tablet dan jam pintar lama anda kerana semua itu ada nilainya. Anda boleh mendapatkan diskaun sehingga RM4,680 sekaligus mengurangi buangan yang boleh menyebabkan pencemaran alam sekitar. Apa-apa jom lihat apa syarat-syaratnya.

Mestilah terdiri daripada telefon pintar, tablet dan / atau jam pintar lama, dan ia harus memenuhi syarat berikut

1. Anda mestilah pemilik sah peranti pertukaran.
2. Peranti pertukaran anda tidak boleh terikat dengan kontrak sedia ada dengan mana-mana Telco.
3. Untuk peranti telefon pintar, telefon bimbit dan tidak boleh IMEI disekat, dilaporkan sebagai
dicuri atau palsu.
4. Peranti mesti dibuka dari akaun iCloud dan Google.

Menarik bukan? Untuk mengetahui bagaimana anda dapat memanfaatkan peranti lama anda dengan program Tukar Beli, klik
www.samsung.com

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tengku Jamidah Tunjuk Sokongan Kepada Syed Saddiq, Guna Ganja Dalam Perubatan

Isu penggunaan ganja dalam perubatan yang di bahas Syed Saddiq di Parlimen baru-baru ini, mendapat perhatian Tengku Chanela Jamidah.

Di Instagram beliau, Tengku Jamidah berkongsi pandangannya mengenai penggunaan ganja dalam perubatan bagi merawat penyakit kronik.

Berdasarkan perkongsian di Instagram beliau, Tengku Jamidah menyuarakan rasa berterima kasih kepada Ahli Parlimen Muar kerana membahas soal penanaman pokok ganja jenis hemp di Parlimen. Menurut Tengku Jamidah berjuta pesakit memerlukan perubatan ganja sebenarnya.

“Berjuta orang memerlukan perubatan ganja. Kanak-kanak epilepsi kita, ibu bapa kita yang menghidap barah, datuk dan nenek alzheimer kita.

Dan manfaat ekonomi untuk semua. Tidak mengira fahaman politik anda, SEMUA ORANG dapat manfaat. Ketepikan sebentar dan sediakan keperluan kesihatan untuk orang kita. Ini adalah hak asas manusia!”

Dipetik dari Instagram beliau, Tengku Jamidah menggalakkan penanaman pokok ganja jenis hemp untuk perubatan dan perubahan ini harus dilakukan bagi menyelamatkan berjuta nyawa.

Menurut Tengku Jamidah lagi rancangan ini harus dipantau dan dikawal selia oleh satu pertubuhan profesional, dan bincangkan langkah seterusnya bagi merealisasikan program tersebut.

“Seperti yang saya katakan bertahun-tahun. Cipta satu badan dari golongan profesional dan bincangkan langkah yang perlu diambil untuk melaksakan program ini. MOH boleh beri kelulusan pengimportan dan pengagihan tanpa meminda akta dadah berbahaya 1952 (DDA).”

Selain itu, Tengku Jamidah juga menekankan dengan penanaman pokok ganja jenis hemp ini ia bukan saja dapat menyelamatkan ramai nyawa malah banyak keuntungan boleh diperolehi hasil penanam pokok hemp ini.

Siapa yang akan menjayakan ini dan siapa yang akan menyokong agenda ini?

Semua rakyat Malaysia perlu menyuarakan sokongan sekarang. MP perlukan anda! Kanak-kanak perlukan anda! Tiba masanya unruk BERUBAH. Halalkan hemp dan perubatan ganja! Anda tidak rugi apa-apa, malah banyak manfaat dapat!”

Walaupun besar manfaatnya baik dari segi perubatan dan sumber ekonomi, tapi bolehkah kerajaan dan sektor kesihatan gunakan pokok ganja jenis hemp ini dengan telus. Dan jika penggunaan ganja dalam perubatan dibenarkan, banyak perkara harus di teliti.

Apa pandangan anda tentang isu perubatan ganja ini.


Pernah Positif COVID-19! Netizen Di India Persoal Kangana Ranaut Tidak Pakai ‘Face Mask’

Pelakon Bollywood, Kangana Ranaut sempat memberikan ‘pose’ untuk jurugambar sewaktu tiba di lapangan terbang Mumbai untuk menaiki penerbangan ke luar bandar.

Ketika itu, kelihatan dia menunjukkan peace sign sewaktu keluar dari kereta dan berjalan ke dalam terminal.

A post shared by Bollywood Pap (@bollywoodpap)

Walaubagaimanapun, apa yang menarik perhatian netizen di  India adalah beliau tidak memakai sebarang sebarang topeng pelitup muka (face mask) walaupun pernah disahkan positif COVID-19 pada Mei yang lalu.

“Wah dia tidak memakai topeng pelitup muka”

“Kenapa dia tidak memakai topeng pelitup muka?”

“No mask, no entry, ianya hanya untuk orang biasa dan bukan selebriti ini?” ujar mereka

Sehingga kini, Kangana  tidak mengeluarkan sebarang kenyataan mengenai dirinya yang tidak memakai topeng pelitup muka sewaktu berada di lapangan terbang.

Terdahulu, bintang Bollywood ini pernah disahkan positif COVID-19 pada Mei 2021 dan memberitahu bahawa dia mempunyai banyak  tip untuk melawan virus tersebut, namun dia tidak akan kongsikan tip tersebut pada peminatnya.

“Saya ingin bercakap dengan banyak mengenai bagaimana saya mengalahkan virus itu tetapi saya diberitahu untuk tidak menyinggung perasaan kelab peminat covid…”- ujar Kangana

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kutuk Drama Korea, Netizen Beri 1001 Sebab Kenapa Kdrama Lagi Bagus Dari Cerita Melayu

Tular di media sosial pengarah terkenal Shahrulezad Mohameddin, yang memuatnaik tangkap layar tweet popular di Instagramnya mendapat perhatian warganet terutama peminat setia kdrama!

Pengguna Twitter yang dikenali sebagai Sic ini bersuara mengenai segelintir masyarakat yang sering mengutuk drama Melayu, sedangkan ada juga drama Korea yang tidak menarik dengan jalan cerita yang sama seperti drama Melayu.

Melihat posting di Instagram dan pandangan pengarah terkenal ini, ramai warganet berkongsi pandangan mereka mengenai mengapa ramai yang lebih suka menonton drama Korea berbanding drama Melayu.

Menurut warganet drama Korea miliki jalan cerita yang baik, lebih kepelbagaian, dan tidak fokus pada satu aspek semata-mata dalam setiap episod yang ditayangkan.

“Realitinya… Drama Korea lagi best.. Maaf”

“Dia macam mana eh. Memang plot sama tapi cara penceritaan dia tu beza. Macam ‘The Heirs’, olit macam drama Melayu je tapi kenapa dia orang punya meletup-letup? Sebab dia orang fokus pada perincian kecil.

Ada lagi isu-isu lain, masalah yang berputar dalam cerita tu. Tak ada lah bercinta semata-mata, ulang-ulang 20 episod. Apa pun drama abam semua best, saya suka”

“Maaf Kdrama lagi best. Saya dah layan lebih 50 Kdrama yang lagi baik dari drama-drama Melayu. Memang ada je yang macam drama-drama Melayu Megah Holding, tapi plot cerita logik dan boleh diterima akal.

Drama Melayu pun ada yang ok, tapi masih tak dapat tandingi Kdrama. Mungkin sebab bajet drama Korea lebih besar sebagainya. Sebab tu kualiti drama dia orang setanding filem.”

“Drama Melayu secara asasnya semua  konsep macam tu. Drama Korea banyak kepelbagaian”

Angle Kamera Dan Susunan Plot Perlu Padu

Bukan itu saja ada juga berpendapat jika ingin drama Melayu dapat sambutan, pengarah harus bijak bermain dengan sudut dalam kamera dan susunan plot juga perlu diperhalusi agar tidak berterabur dan membuatkan penonton keliru atau bosan.

“Walaupun cerita pasal orang kaya, Kdrama pun ada drama bajet murah tapi saya rasa Kdrama dari watak pembantu, pak pacak semua dalam karakter. Pak pacak pun reti berlakon.

Maaf cakap, drama Melayu pelakon pembantu kadang-kadang lakonan tak menyakin untuk memeriahkan lagi jalan cerita. Tapi drama melayu sekarang pun ada yang bagus. Perlahan-lahan jadi lebih baik.

Cuma drama Melayu ni kena lah pandai-pandai main angle kamera dan susunan plot tidak berterabur. Semoga drama kita semakin maju”

Selain itu, ada juga yang memberi pandangan dari sudut tatarias dan mekap dalam drama Melayu kadang-kala terlalu tebal, manakala dalam drama Korea pula, mekap pada babak yang perlu dan minimalis.

“Drama Melayu… Nak tidur pun pakai mekap. Mekap punya tebal nampak crack, lipstick pun tak kena. Bang tv sekarang HD belaka. Ketara nampak details. Sakit mata tengok. Drama Korea, mekap pada scene yang perlu, tak berat. Mohon ubah senario bang”

Kdrama Lebih Banyak Pengajaran Dalam Kehidupan

Ada juga warganet berpendapat drama Korea lebih banyak beri maklumat yang boleh dipraktikkan dalam hidup berbanding drama Melayu.

“Sama tapi tak serupa. Kdrama banyak kasi info atau maklumat atau pengajaran yang boleh dipraktikkan dalam kehidupan harian kita. Contoh. Cerita pasal lelaki ni dia buat kerja pembersihan, dalam masa sama, dia selit bahan apa yang perlu untuk cuci.

Contoh, soda bikarbonat dan cuka untuk cooker hood ke, atau apa-apa je lah. itu baru satu, contohnya. Cerita Melayu banyak bagi pengajaran apa? Kalau ada pun, ingat masa tu je lepas tu zzzz”

Banyak juga pandangan menarik yang dikongsikan warganet ni, boleh jadikan panduan berguna buat pengarah dan krew-krew produksi untuk hasilkan drama yang baik dan bermutu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Jenis Permainan di ‘Squid Game’, Manakah Yang Paling Sukar?

Squid Game kini merupakan drama bersiri Korea yang paling digemari di saluran Netflix. Drama ini yang menceritakan tentang kisah perjuangan 456 orang peserta  yang dibelenggu hutang yang mengambil bahagian dalam permainan ini untuk mendapatkan wang.

Sekiranya anda tidak berjaya melepasi permainan, nyawa anda yang menjadi taruhan. Sebaliknya, jika peserta yang mengambil bahagian berjaya dalam permainan, mereka akan menerima ganjaran yang cukup lumayan iaitu sebanyak 45.6 billion won.

Di sini kami kongsikan dengan pembaca 6 permainan yang dimainkan dalam drama bersiri Squid Game’. Anda nilailah sendiri yang mana satu yang begitu mencabar. Jom kita tengok!

Red Light, Green Light adalah permainan kanak-kanak yang sangat popular. Namun cabarannya adalah apabila pengawal mengatakan ‘lampu hijau’, pemain perlu bergerak pantas untuk ke garisan penamat dan apabila pengawal mengatakan ‘lampu merah’, maka setiap peserta haruslah menghentikan pergerakan. Jika mata pengawal dapat mengesan sebarang pergerakan semasa ‘lampu merah’ disebut, maka peserta tersebut akan ditembak.

Sugar Honey Combs juga dikenali dengan nama dalgona atau gulali yang biasanya dimainkan di sekolah tadika dan sekolah rendah. Dalam permainan ini, peserta diminta untuk memilih salah satu acuan gula yang berbeza. Terdapat empat jenis bentuk acuan iaitu bulat, segi tiga, bintang dan payung. Selepas membuat pilihan, peserta akan diberikan sebatang jarum dan dalam masa yang diberikan selama 10 minit, mereka harus mengukir bentuk tanpa merosakkan atau mematahkan gula tersebut.

Permainan ini memang cukup mencabar kerana acuan gula yang diberikan sangat nipis dan mudah patah. Sekiranya tidak berjaya, peserta akan disingkirkan.

Kedengaran seperti permainan yang mudah bukan? Hanya tarik tali, namun di dalam “Squid Game’ ianya adalah permainan pertaruhan nyawa yang sangat mencabar. Bendera akan diletakkan di tengah garisan bagi mengetahui pasukan yang menang. Pemain perlu mengalahkan musuh dengan menarik tali sekuat yang mungkin di atas jambatan yang sangat tinggi. Pasukan yang jatuh akan dikira kalah dan mereka akan mati.

Permainan ini dimainkan secara berpasangan. 10 biji guli akan diberikan kepada setiap pemain dan mereka harus mempertahankan guli tersebut. Sementara pihak lawan pula harus merampas guli tersebut dengan apa cara sekalipun.

Permainan ini merupakan adegan yang sangat memilukan, sedih, mengenal erti persahabatan, pengkhianatan dan pengorbanan kerana mereka harus bersaing dengan kawan mereka sendiri. Hanya dengan merampas kesemua guli pihak lawan, mereka layak untuk ke pusingan seterusnya. Pemain yang kehabisan guli dikira kalah dan mereka akan ditembak.

Dalam permainan ini, peserta hanya perlu fokus  dengan penglihatan yang tajam. Pemain perlu melintasi jambatan kaca yang tinggi dan diperbuat daripada tempered glass dan juga kaca nipis biasa.

Platform yang diperbuat dari tempered glass lebih kuat dan tahan serta boleh menahan berat dua orang peserta diatasnya. Manakala jambatan kaca yang biasa dan nipis akan pecah jika dipijak. Jadi, pemain harus peka dengan memilih jambatan yang betul. Mereka juga harus melintasi jambatan ini dalam masa yang telah diperuntukkan.

Sekiranya mereka memilih jambatan yang salah, mereka akan jatuh dan mati.

Permainan ini sama seperti judulnya, dimana peraturan untuk permainan ini adalah pemain yang akan bertindak sebagai penyerang dan juga pertahanan. Penyerang harus melepasi pertahanan untuk mencapai kemenangan besar.

Sementara itu, pihak pertahanan pula mesti berusaha untuk mengeluarkan penyerang sebelum penyerang dapat meloloskan diri ke bahagian tengah. Sekiranya mereka kalah, mereka akan disingkirkan.

Itulah antara 6 senarai permainan tradisional Korea yang telah diadaptasikan ke drama bersiri Netflix ‘Squid Game’. Hakikatnya permainan ini tidak bahaya kepada kanak-kanak namun telah diubah suai menjadi permainan yang menakutkan dan sangat mencabar. Apa pendapat anda?


“Mak Jumpa Abang Disana Ye” – Ibu Ali Puteh Meninggal Dunia

Pelawak terkenal, Ali Puteh berkongsi khabar duka pada tengah malam Khamis apabila ibunya yang tercinta, Sabariah Arshad telah pergi buat selama-lamanya.

Menerusi sebuah hantaran yang dibuat Ali di laman Instagram, pelawak itu berkongsi foto kenangan bersama Allahyarhamah ibunya selain menulis kapsyen yang menyentuh hati.

“Assalamualaikum..mak saya telah pergi mengadap Ilahi..doakan buat mak saya ya semua..mak jumpa abang(Arwah Abam Bocey) disana ya..” tulis Ali

Difahamkan, Allahyarhamah meninggal dunia di Hospital Selayang selepas dimasukkan ke zon kritikal (zon merah) pada Selasa lalu akibat serangan asma. Dalam hantaran susulan, Ali atau nama sebenarnya Syed Ali Mubarrak Al Jufri memaklumkan jenazah ibunya akan dikebumikan pada hari ini di Tanah Perkuburan Sg Pusu, Gombak sebelum solat Jumaat.

A post shared by SYED ALI MUBARRAK AL JUFRI (@aliputeh_official)

Sekadar info, sebelum ini Allahyarham Abam Bocey dan penyanyi popular, Allahyarhamah Siti Sarah turut dikebumikan di tanah perkuburan yang sama.

Salam takziah dari kami di Murai.my. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kes Ugutan Atau Sebaliknya? Caprice Buat Laporan Polis

Penyanyi rap, Caprice menerusi laman Instagram berkongsi sebuah hantaran menunjukkan dirinya bergambar bersama laporan polis yang dibuat pada tengah malam Khamis di Balai Polis Dang Wangi, Kuala Lumpur.

Meskipun tiada butiran terperinci dijelaskan mengenai laporan polis tersebut, difahamkan ia dibuat selepas Caprice atau nama sebenarnya Ariz Bin Ramli, 33 menerima pelbagai ugutan termasuk ugutan bunuh daripada sesetengah netizen sebaik sahaja mengumumkan misi kemanusiaannya baru-baru ini.

Dalam kapsyen yang ditulis, Caprice percaya akan tindakan yang bakal diambil oleh pihak polis dan dalam masa yang sama turut memohon doa agar dipermudahkan segala urusannya.

“I have full faith in @pdrmsia_official in upholding the law, tegas, adil, dan berhemah. Semoga Allah permudahkan segala urusan” tulis Caprice

Menjengah ke ruangan komen, rata-rata daripada pengikutnya mendoakan urusan Caprice berjalan lancar dan tidak kurang juga ada yang memerli penyanyi itu.

A post shared by Caprice (@capriceofficial)

Sekadar info, usai pulang dari Jordan, nama Caprice menjadi tumpuan ramai apabila dia bertindak mendedahkan kononnya perilaku sebenar seorang pendakwah terkenal. Malah, pendakwah tersebut juga dikatakan melakukan gangguan seksual terhadap seorang wanita. Susulan itu, mangsa tampil membuat laporan polis dan turut melafazkan akuan bersumpah bagi membuktikan kesahihan tuduhan tersebut.


Hari Kopi Sedunia 2021! Senarai Promosi Menarik Untuk ‘Coffee Lover’ Hari Ini

Saban tahun, tanggal 1 Oktober seluruh dunia termasuk Malaysia akan menyambut Hari Kopi Sedunia. Buat pencinta kopi, sudah pastinya tarikh ini ditunggu-tunggu ramai kerana kebanyakan kafe dan restoran yang menyajikan hidangan kopi akan menawarkan promosi yang cukup menarik dan semestinya murah pada hari kebiasaan.

Sebagai pencinta kopi, kami di Murai.my turut tidak terlepas untuk berkongsi senarai promosi menarik daripada jenama-jenama terkenal ini. Ada diantaranya yang hanya tersedia promosi pada hari ini dan tidak kurang juga yang menawarkan promosi kopi mereka selama sebulan. Berikut kami kongsikan senarai promosi yang ada, jangan lupa dapatkan secawan kopi pada hari ini. Selamat Hari Kopi Sedunia pencinta kopi sekalian!

Durasi promosi : 1 Oktober 2021 bermula jam 10 pagi – 12 tengahari (cawangan tertentu pada jam 11 pagi – 1 tengahari)

Durasi Promosi : 1 Oktober – 3 Oktober 2021 (sah untuk pelanggan vaksin penuh)

Durasi Promosi : 1 Oktober 2021 (terhad 100 pelanggan pertama)

Durasi Promosi : 1 Oktober 2021 (untuk bawa pulang sahaja)

Durasi Promosi  : 1 Oktober bermula jam 10 pagi – 12 tengahari / 2 Petang – 4 Petang / 6 Petang – 8 Malam

Durasi Promosi : 1 Oktober 2021 bermula jam 9 pagi – 11 pagi / 3 petang- 5 petang


[VIDEO] Kaki Membengkak Selepas Terjumpa Kotak Berisi Abu, Ustaz Kazim Elias Terkena Buatan Orang!

Sebelum ini, ramai tertanya akan ‘kehilangan’ penceramah terkenal Datuk Ustaz Kazim Elias (DUKE) yang selama ini aktif memberi pelbagai perkongsian. Difahamkan, ‘kehilangan’ tersebut berpunca daripada masalah kesihatan yang dihidapinya.

Terbaru, Ustaz Kazim tampil mendedahkan perihal sebenar akan tahap kesihatan dirinya yang kini tidak mampu berjalan seperti biasa berikutan kaki kirinya berada dalam keadaan bengkak. Lebih mengejutkan, penceramah itu turut tidak menolak ia berpunca dari penemuan sebuah kota berisi abu dan gambarnya yang dibakar.

“Ini dijumpai di tempat laluan saya pergi mengajar atau laluan khas saya untuk ke dewan. Dewan saya ini tempat saya mengajar di Al-Barakah, dewan besar jadi orang lain tak lalu laluan itu. Laluan itu untuk saya sahaja jadi kita jumpa abu dan dalam abu tu ada gambar saya yang dibakar.

Selepas kejadian ini, kaki saya membengkak. Mula-mula kita ingat bisul ke apa rupanya bukan. Kaki sebelah kiri memang tak boleh jalan mahu pun sentuh. Kita pun tak tahu apa benda kan, kita pandang baik kepada Allah S.W.T., InsyaAllah saya mampu” dedah Ustaz Kazim

Bagi kembali sembuh seperti sedia kala, Ustaz Kazim telah menjalani pelbagai alternatif lain termasuk mendapatkan rawatan di hospital. Dalam pada itu, beliau turut bersyukur kerana rawatan yang diperolehi membuahkan hasil.

“Esok ke hospital tengok apa lagi masalah, saya harap janganlah kena tahan wad, tak nak lah nak operate apa lagi. Saya tak nak dah. Jadi kita buat rawatan Islam, sejak daripada kalau tuan-tuan perasan dah 2 minggu dah kita buat rawatan. Macam-macam ubat kita dah cuba, Alhamdulillah berkesan.

Dia tak bengkak cuma agak sakit bila berjalan, bila duduk lama, kena baring ja. Bengkak dah tiada, cuma dia keras ada nanah ke tapi bila kita operate haritu tiada nanah itu yang pelik tu. Nanah tak ada darah pun tak ada ini satu benda yang pelik” dedahnya lagi

Sekadar info, Ustaz Kazim dikenali ramai sebagai penceramah dan personaliti media yang terkenal dalam memberikan ceramah yang menggunakan pendekatan komedi dan santai. Antara intipati ceramah beliau berkisarkan keluarga dan masyarakat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Melebihi Jangkaan! Filem Shang-Chi Jauh Lebih Hebat Dari Black Widow

Negara-negara lain terlebih dahulu telah menonton filem terbaharu Marvel, Shang-Chi and the Legend of the Ten Rings. Bagi Malaysia pula, filem tersebut baru sahaja ditayangkan semalam (30 September 2021) di kebanyakan pawagam tanah air.

Meskipun, tertirisnya rakaman secara tidak sah tersebar di pautan Internet, namun buat peminat setia Marvel dan mereka yang teruja menantikan filem adiwira Asia pertama Marvel ini setia menanti tayangannya di pawagam. Begitu juga dengan kami yang berkesempatan menonton Shang-Chi di pawagam biarpun jari ini seakan ‘gatal’ untuk membuat carian secara haram bagi menontonnya secara ‘haram’.

Bukan ingin bersikap skeptikal, namun kami enggan menaruh harapan yang tinggi buat Shang-Chi. Jujur kami katakan disaat menonton trailer nya, perasaan teruja itu tidak seperti filem Marvel lain. Malah, trailer filem Eternals lebih membuatkan kami teruja untuk menontonnya berbanding Shang-Chi.

Itu adalah tanggapan pertama dan izinkan kami untuk ‘menarik’ nya semula kerana setelah menonton filem ternyata ia melebihi jangkaan! Tidak keterlaluan jika kami katakan filem Shang-Chi jauh lebih hebat daripada Black Widow yang baru sahaja ditayangkan beberapa bulan yang lalu.

Ini kerana Shang-Chi terlalu padat dengan aksi-aksi hebat di saat permulaan hingga ke penghujungnya. Berbanding Black Widow yang diharapkan akan mempunyai babak aksi yang penuh kerana umum mengetahui watak ini terkenal kelebihannya sebagai seorang ejen yang mempunyai kemahiran mempertahankan diri namun kisahnya lebih kepada ‘biografi’, Shang-Chi seakan menutup semula kelemahan Marvel dalam filem tersebut.

Pujian juga harus diberikan buat Marvel yang menggunakan pelakon dengan wajah ‘typical Asian’ sebagai watak utamanya, Simu Liu sebagai Shawn atau Shang-Chi. Berbanding beberapa filem adiwira Asia terbitan produksi lain, ada diantaranya lebih gemar menggunakan wajah Pan-Asian sekaligus menghilangkan ‘originality’ sesebuah karya.

Meskipun Shang-Chi merupakan pengenalan terbaru dalam keluarga Marvel bagi edisi filem, namun jalan ceritanya cukup menarik bagi menceritakan sejarah ‘Ten-Ring’ tersebut dan sama sekali tidak meleret. Pujian juga wajar diberikan buat pelakon-pelakon pembantu yang lain seperti lakonan Tony Leung, Awkwafina dan Tan Sri Michelle Yeoh yang tampil hebat dengan karakter masing-masing.

Sebagai penutup, izinkan kami memberi sedikit ‘spoiler’ dimana akan ada tiga watar Marvel yang lain bakal muncul sebagai ‘cameo’ dalam Shang-Chi. Pastikan juga anda tunggu sehingga pengakhiran filem ini kerana terdapat dua post-credit menanti!


Comelnya! Shuib Dedah Wajah Ayyash Affan Buat Pertama Kali

Mengambil keberkatan hari Jumaat, pelawak dan usahawan, Shuib akhirnya mendedahkan wajah cahaya mata bongsunya, Ayash Affan.

Menerusi sebuah video yang dimuatnaik di laman Instagram nya, kelihatan bayi comel itu sedang nyenyak tidur selain pada pengakhirnya dikongsi foto kenangan Shuib bersama Allahyarhamah isteri tercinta yang juga penyanyi kesayangan ramai, Siti Sarah Raissuddin.

“Assalammualaikum, nama saya Ayash Affan bin Shahmira. Terima kasih kerana mendoakan kesejahteraan saya,” tulisnya.

Menjengah ke ruangan komen, rata-rata peminat dan kenalan selebrit teruja melihat wajah comel Ayash selain mendoakan agar bayi ini membesar dengan baik dan menjadi anak yang soleh.

“Semoga Menjadi Anak Yang Soleh Ayash Affan”

Terdahulu, Ayash ditempatkan di hospital lebih daripada sebulan berikutan lahir pra-matang menerusi kaedah pembedahan pada 6 Ogos lalu selepas Allahyarhamah Siti Sarah ditidurkan akibat COVID-19. Sekadar info, Shuib dan Siti Sarah berkahwin pada 2011 dan dikurniakan empat cahaya mata; Uwais Alqarni, 10, Dzahira Talita Zahra, 8, Ariq Matin, 6 dan Ayash Affan.


[VIDEO] Wah! Khairul Aming Tayang Studio Di Rumah Bernilai RM15 juta

Siapa sangka dari seorang selebriti instagram kini Khairul Aming menjadi seorang usahawan muda yang berjaya. Kami rasa, ramai yang sudah mengenali beliau yang sentiasa berkongsi video resipi makanan di media sosial.

Sebut sahaja ‘Sambal Nyet’, pasti ramai yang telah mencuba produk keluaran jenama beliau sendiri ini.  Manakan tidak, produk ini tersangatlah laris sampai berkali-kali Khairul Aming kena ‘restok’ di Shopee sebab habis terjual.

Kalau dilihat pada hasil jualannya, tak mustahil lah kini Khairul Aming layak digelar jutawan muda. Baru-baru ini seorang Youtuber dengan saluran bernama Hazim Hamdan Vlogs berkongsi studio masakan Khairul Aming di rumahnya.

Agak mengejutkan, Khairul Aming sendiri mengakui bahawa studio-nya itu bernilai RM 15 juta. Fuhh!

Dalam video tersebut, Khairul Aming sempat membawa penonton meninjau persekitaran studio-nya yang begitu cantik dan mewah. Studio ini dilengkapi dengan peralatan yang digunakan untuk merakam video masakan beliau.

Hebat bukan? Jadi para usahawan di luar sana, jadikan lah Khairul Aming sebagai inspirasi untuk terus berjaya dalam perniagaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Lihat Cincin Pertunangan Yang Menjadi Carian Paling Kerap Di ‘Google Search’

Berita pertunangan mahupun perkahwinan kerabat diraja seringkali menjadi buah mulut masyarat. Pastinya antara yang akan diteliti dan akan menjadi buah mulut pada dua majlis tersebut adalah pemakaian busana, kasut yang dipakai dan juga bentuk cincin yang dipilih.

Menurut Design Bundles, cincin pertunangan Megan Markle dan Putera Harry merupakan cincin kerabat diraja yang paling kerap dicari di carian Google. Cincin yang direka khas oleh Putera Harry tersebut mendapat mendapat carian sebanyak 20,000 kali untuk setiap bulan.

Kajian yang dijalankan oleh Design Bundles juga menunjukkan bahawa carian cincin Kate Middleton adalah sebanyak 8200 dalam masa sebulan. Ini bermaksud carian cincin Megan Markle adalah dua kali ganda dari Kate Middleton.

Cincin asal pertunangan mereka telah direka oleh Putera Harry yang bekerjasama dengan Cleave and Company. Cincin tersebut menggunakan satu berlian yang berasal dari Botswana dan dua batu yang lebih kecil adalah dari koleksi ibunya, Princess Diana.

Wah, nampaknya seluruh dunia begitu memperhatikan gaya hidup 2 kerabat diraja ini. Bukan sahaja kisah perkahwinan mereka malah cincin pertunangan pun dijadikan inspirasi.


Betul Ke? Li Ziqi, ‘YouTuber’ China Telah Menjadi Mangsa Senarai Hitam Kerajaan China

Sebelum ini Murai ada menceritakan mengenai kehebatan Li Ziqi seorang Youtuber dari China yang telah memecahkan rekod dunia Guinness World Records kerana memperolehi jumlah ‘subscribers’ terbanyak untuk saluran berbahasa Cina di YouTube.

Secara tiba-tiba, YouTube Li Ziqi dilaporkan hilang dari China. Ini dapat dilihat apabila Li Ziqi tidak memuat naik aktivitinya selama dua bulan di YouTube.

Menurut Intip Seleb, Li Ziqi dilaporkan berhenti memuat naik aktivitinya sejak Julai lalu. Tanpa alasan yang jelas, Li Ziqi dikatakan menghadapi beberapa masalah.

Spekulasi mengenai kehilangan Li Ziqi semakin kuat dan menjadi perbualan umum. Malah, ada juga yang mengatakan bahawa Li Ziqi adalah salah satu mangsa senarai hitam pemerintah China.

Li Ziqi dianggap termasuk dalam senarai hitam kerana dia juga merupakan salah satu YouTuber yang mempunyai pendapatan yang cukup besar. Menurut Intip Seleb, kehilangannya dari media sosial dianggap tidak jelas dan terdapat banyak penyelewengan.

Sebelum ini, beberapa tokoh terkemuka China telah mula ‘sengaja’ dikeluarkan dari China dan dimasukkan dalam senarai hitam. Sebahagian daripada mereka adalah Vicky Zhao dan Jet Li.


Teruja Bebas Dari Bapa, Britney Spears Tambil Bogel Ketika Bercuti

Sebelum ini Murai ada berkongsi kisah Britney Spears yang telah bebas dari bapa yang menjadi konservatornya. Bapa kepada Britney Spears iaitu Jamie Spears telah digantung tugas sebagai konservator yang mengawal hartanah dan kewangan anak perempuannya itu.

Sebagai meraikan kebebasan tersebut, Britney Spears segera menerbangkan pesawat. Dia menjadi juruterbang sendiri dengan memandu pesawat jenis propeller. Melalui muat naik Instagramnya, Britney kelihatan fokus dalam menerbangkan pesawat tersebut.

A post shared by Britney Spears (@britneyspears)

Menurut IntepSeleb, tidak hanya menerbangkan pesawat, Britney Spears juga segera bercuti dengan Sam Ashgari.

Di tengah-tengah masa percutian, Britney berkongsi potretnya ketika dia tidak berpakaian atau berbogel di halaman Instagramnya. Penyanyi berusia 39 tahun itu posing dengan tab mandi sebagai latar belakang.

Britney Spears menjelaskan bahawa foto bogelnya tidak diedit sama sekali. Untuk menutup bahagian atas dan kawasan intimnya, Britney Spears hanya meletakkan emoji bunga kecil berwarna merah.

Sebelum ini, keputusan hakim Los Angeles untuk menghentikan James Spears dari hak konservartif kepada Britney Spears disambut meriah oleh peminat dan rakan-rakan selebriti yang lain. Pengadilan seterusnya dan terakhir mengenai konservator akan diadakan pada bulan November 2021 ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Tak Tahu, Rupanya Ahmad Dhani Tanggung 6 Orang Janda Sejak 2013

Jika anda masih ingat mengenai kisah kemalangan kereta Dul Jaelani yang melibatkan anak Ahmad Dhani pada tahun 2013, sehingga kini Ahmad Dhani masih membiayai ahli keluarga yang terlibat dalam kemalangan itu semenjak 2013.

Selepas kejadian kemalangan tersebut, nasib keluarga mangsa tidak pernah didengar lagi. Namun pada sesi podcast bersama Deddy Corbuzier, Dhani mendedahkan dia masih menanggung 6 janda yang terlibat dalam kemalangan itu.

Menurut Insert Live, dalam sesi temubual tersebut Dhani kemudian mendedahkan bahawa dia menggunakan keuntungan dari perniagaan karaoke untuk mengirim wang kepada janda-janda mangsa kemalangan itu.

Masih. Dan saya mengambilnya dari Masterpiece (nama perniagaan pusat karaoke).

Dhani juga menyatakan bahawa dia melakukan tindakan tersebut berdasarkan perjanjian yang dibuat pada tahun 2013. Perjanjian itu diakui oleh Dhani bahawa ia bukanlah perjanjian yang ditulis secara sah. Bukan itu saja, anak-anak janda ini dijanjikan akan dibiayai sehingga mereka lulus kuliah.

Dul Jaelani yang merupakan anak Ahmad Dhani yang mengalami kemalangan kereta di jalan tol Jagorawi pada pertengahan 2013 yang lalu. Akibat kemalangan kereta itu, 6 wanita menjadi janda kerana suami mereka menjadi mangsa kemalangan maut.


[VIDEO] Aliff Syukri Cium Jenazah Nenek Buat Kali Terakhir Buat Ramai Sebak

Pada petang Ahad, jutawan kosmetik terkenal Datuk Seri Aliff Syukri berkongsi khabar duka apabila nenek kesayangannya, Hajah Aminah Binti Satar telah kembali ke rahmatullah.

Dalam coretan yang ditulis di beberapa hantaran Instagram, Aliff berkata pada mulanya dia berasa terlalu gembira apabila neneknya dibenarkan pulang oleh pihak hospital. Namun begitu, kegembiraan tersebut hanyalah seketika apabila insan istimewa dalam hidupnya itu menghembuskan nafas yang terakhir beberapa jam selepas pulang ke rumah. Lebih menyedihkan, Allahyarhamah telah meninggal dunia di dalam kereta yang sedang dipandu oleh Aliff.

“Saya terlalu happy ketika petang tadi(Sabtu) sebabnya nenek dibenarkan pulang oleh hospital KPJ.. selepas 7-8 jam nenek telah meninggalkan kami semua.. dalam kereta yang dipandu saya ketika jam 2 pagi.. doakan nenek saya ditempatkan oleh org yang beriman..

“Al-Fatihah..Kri sayang Nenek sampai syurga” tulis Aliff yang dikemaskini oleh pembantu peribadinya di Instagram

A post shared by Aliff syukri bin kamarzaman (@aliffsyukriterlajaklaris)

Dalam pada itu, Aliff turut berkongsi video detik-detik dia mengucup dahi serta memeluk jenazah Allahyarhamah neneknya buat kali terakhir sekaligus mencetus rasa sebak dikalangan pengikutnya.

Malah, dia turut menyifatkan pemergian neneknya sebagai perkara yang paling ditakuti dan ia telah pun terjadi.

Bagaimanapun menurut usahawan itu, meskipun berasa terlalu sedih namun dia redha dengan ketentuan-Nya dan dapat beri yang terbaik serta gembirakan neneknya sehingga ke akhir hayat.

“Selamat Jalan Nenek ku sayang ke negeri Abadi..yang saya anggap macam ibu saya sendiri..apa yang Syukri takut selama ini dah jadi kenyataan..Syukri takut hilang nenek… @bondarozitaibrahim @shahidadherbs banyak kuatkan saya…

“Syukri amat sedih tapi Syukri redha..Syukri dah beri yang terbaik untuk nenek…gembirakan usia hujung nenek dengan kasih sayang” kongsi Aliff

Untuk info, berdasarkan perkongsian ibu Aliff yang juga usahawan dikenali ramai sebagai Bonda Rozita memaklumkan Allahyarhamah Aminah meninggal dunia selepas mengalami sesak nafas. Kongsinya, sebelum itu pihak hospital terlebih dahulu memaklumkan Aminah sudah tidak mempunyai harapan untuk hidup dan jantungnya juga hanya berfungsi 40% . Salam takziah dari kami di Murai.my buat Aliff Syukri sekeluarga. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Kritik Ahli Politik ‘Posting’ Perkauman Pada Atlet Negara

Tular di media sosial mengenai ahli politik yang mengeluarkan komen berbaur perkauman terhadap atlet badminton negara, Selvaduray Kisona yang mendapat perhatian ramai termasuklah pelawak dan jurucakap motivasi Harith Iskander.

Perdasarkan perkongsian dari Instagram Harith, ahli politik berkenaan Borhanuddin Che Rahim, telah mengeluarkan komen berbaur perkauman terhadap Selvaduray di laman Facebooknya.

“BAM kutip India (keling) dalam estet mana la jadi pemain utama MALAYSIA.” tulisnya

Melihat komen tersebut, membuatkan orang ramai berasa marah dan berikutan itu ahli politik tersebut segera mengeluarkan kenyataan permohonan maaf secara terbuka kepada seluruh rakyat Malaysia khususnya kaum India dan menarik balik kenyataannya itu.

“Sehubungan dengan tindakan dan kesalahan yang telah saya lakukan berkaitan dengan ‘posting’ dalam Facebook akaun ******* bertarikh 1 Oktober 2021 berkaitan pemain badminton negara.

Dengan ini saya menarik balik kenyataan saya dan MEMOHON MAAF SECARA TERBUKA KEPADA SELURUH RAKYAT MALAYSIA terutama kepada yang terkesan akibat posting tersebut.

Saya tidak berniat untuk menjatuhkan mana-mana orang dan kaum. Saya juga akan memperbaiki sikap saya kelak.

Oleh yang demikian atas rasa tanggungjawab dan kesalahan, saya bersedia menawarkan diri melepaskan jawatan saya sebagai penjawat parti (Naib Ketua Bersatu Bahagian ******) demi menjaga nama baik parti.” tulis Borhanuddin seperti yang ditangkap layar oleh Harith

Meski ahli politik tersebut telah mengeluarkan kenyataan maaf, namun ia bukanlah perbuatan yang sepatutnya dilakukan oleh seorang pemimpin.

Menurut Harith, bersikap perkauman bukan sahaja kelihatan seperti tidak bijak malah memberi komen sebegitu di media sosial menunjukan bahawa individu tersebut kurang kesedaran.

Harith juga meluahkan bahawa rakyat Malaysia perlu berkerja keras dari aspek perhubungan antara kaum dan belajar untuk jadi baik.

“Saya memuatnakik ini kerana saya marah bukan saja mengenai perkauman, tapi juga kerana kebodohan. Ia satu perkara bersikap perkauman secara rahsia di antara kawan anda yang juga bersikap perkauman….

Tapi untuk post di media sosial menunjukan sangat kurang kesedaran, yang mana secara jujurnya ia sangat menakutkan.

Ya individu tersebut telah ‘minta maaf’ dan meletakkan jawatan dari posisinya dalam parti politik, di mana ianya tindakan yang BETUL untuk dilakukan.

Tapi ini juga merupakan mesej kepada kita semua untuk bersuara dan sedar, sebagai satu negara kita semua perlu bekerja dari segi perhubungan antara kaum dan jadi baik. Ayuh jadi Malaysia yang lebih baik.” tulis Harith

Isu yang tular ini juga mendapat perhatian Persatuan Badminton Malaysia (BAM), dan mengutuk sebarang tindakan bersifat perkauman dalam sukan.

Malah BAM juga mengatakan sebagai badan sukan negara, mereka tidak akan menerima sebarang komen diskriminasi terhadap pemain mereka dan akan sentiasa bersuara demi pemain negara.

“Sebagai badan sukan negara, BAM tidak mempunyai sebarang toleransi terhadap sebarang bentuk perkauman atau diskriminasi oleh itu kami sangat mengecam komen tersebut dan akan bersuara demi pemain kami.

Komen yang menakutkan itu sangat tidak diperlukan dan kami gesa rakyat Malaysia untuk mengecam tindakan seperti ini. BAM akan terus berlawan untuk mencantas perkauman dalam sukan, terutamanya dalam badminton.” tulis kenyataan tersebut

Betul, apa jua tindakan bersifat perkauman harus dicantas bukan saja dalam sukan, malah dalam semua sektor dan bidang kerja di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Marshanda Jalani Terapi Dadah Ketamin Di Amerika Syarikat, Ini Sebabnya!

Pelakon dan penyanyi Indonesia, Marshanda mendedahkan bahawa beliau terbang ke Amerika Syarikat untuk menjalani rawatan terapi yang menggunakan dadah jenis ketamin.

Difahamkan, beliau sudah bergelut dengan  masalah berkaitan mental, bipolar disoder sejak remaja dan sentiasa mengambil antidepresi serta pil tidur.

Menerusi video yang dimuatnaik di Youtube, Marshanda mendedahkan alasannya mengapa memilih terapi di Amerika Syarikat.

“Ketamin itu memang tiada di Indonesia, maksudnya ketamin itu dianggap tidak sah di Indonesia. Dengan kata lain, ketamin dianggap haram di Indonesia.”- dedah Marshanda

Selebriti yang lebih mesra dipanggil Caca ini mengatakan bahawa terapi ketamin yang diambilnya akan dilakukan oleh doktor psikiatri.

“Jadi ada para psychiatrist yang mengawasi dan memastikan proses terapinya berjalan lancar.”- katanya

Tambahnya lagi, proses terapi yang dijalaninya adalah dengan cara infusi ketamin yang dicampur dengan saline solution bagi membantunya mengenali diri sendiri dengan lebih baik.

“Dengan dos yang yang cukup dan tidak berlebihan, tujuannya untuk meredakan depresi.

Jadi saya bekerja dengan psychiatrist, satu dari Indonesia, satu dari US. Psychiatrist di US yang menyarankan pada saya untuk jalani terapi ketamine”-jelas Marshanda

Ibu kepada seorang anak ini turut menceritakan bahawa beliau menjalani terapi empat kali seminggu  dan berlanjutan selama dua minggu.

“Saya pilih New York sebagai klinik yang melakukan terapi ketamine untuk saya.”- kongsinya

Memetik info yang dikongsi Kementerian Kesihatan Malaysia (KKM),  Ketamin juga dikenali sebagai K, Special K atau Vitamin K antara najis dadah rekreasi yang popular dalam kalangan golongan muda. Menyalahgunakannya secara berterusan akan merosakkan tubuh badan . Malah, memilki, mengedar atau menggunakannya adalah salah disisi undang-undan Malaysia dan boleh didakwa.


“Buat Sahabat Baikku” – Ustazah Noor Laila Titip Nasihat Buat Ebit Lew & ‘Mangsa’

Pendakwah yang juga sahabat baik Ustaz Ebit Lew, Ustazah Noor Laila Aniza Zakaria menerusi sebuah hantaran di Facebook berkongsi pesanan yang dititipkan buat figura itu selepas diajukan pelbagai persoalan mengenai Ebit.

Menurut Ustazah Laila, dia mendoakan Ebit atau nama sebenarnya, Ebit Irawan Ibrahim Lew agar dipermudahkan segala kesulitan sekiranya tohmahan terhadapnya yang tular sebelum ini adalah benar. Malah dia turut mendoakan agar segala dosa Ebit dan semua rakyat Malaysia diampunkan oleh Allah SWT.

“Seandainya benar apa yg diperkatakan org tentang dirimu, semoga Allah mengeluarkanmu dari segala kesulitan-kesulitan hidupmu dan kesakitan-kesakitan yang kau tanggung sehingga kau melakukan kerosakan sebegini besar.

“Ketahuilah bahawa ia kerosakan yang besar. Semoga Allah mengampunkanmu dan mengampunkan diriku dan semua rakyat Malaysia.

“Sesungguhnya pada bahumu tergalas begitu banyak harapan manusia dan amanah yang perlu dipikul.
Pasti ada ubat dan penawar. Ubatilah dirimu dan carilah jalan keluar sebelum terlambat. Terlalu ramai ingin menolongmu. Sangat ramai.

“Setiap tipu daya tidak boleh ditutup dengan tipu daya wahai sahabat.

“Ia menghancurkan banyak hati dan menghancurkan seluruh hidupmu sahabat.

“Adalah satu kemuliaan untuk memohon maaf, berhenti melakukankannya dan mengawasi dirimu dgn seketat dan sehabis baik dan duduk berdamping dan belajar bersama guru alim yang tshikah di samping tetap bersama isteri dan anak-anakmu” pesan Ustazah Laila

Dalam hantaran yang sama, kongsi pendakwah wanita itu jika tuduhan tersebut adalah fitnah semata-mata dia mengharapkan agar Allah SWT memberi ganjaran yang besar buat rakannya itu selain menegaskan dia menulis perkongsian tersebut atas kapasitinya sebagai seorang sahabat yang begitu mengenali nya.

“Seandainya ia merupakan fitnah ke atasmu, semoga Allah menganjarimu dengann sebanyak-banyak kebaikan yang tak terhitung.

“Saya bercakap atas kapasiti seorang sahabat baik yang tahu akar umbinya.

“Buat yang tidak tahu akar umbi dan pengetahuan sangat terhad, maka lebih baik tidak menyokong dan tidak mengeji.

“Boleh jadi tuan puan menyokong walhal tuan puan sedang menyokong kemungkaran yang tersembunyi.

“Dan bila mana tuan puan menuduh orang lain membuat fitnah ke atas Ebit Lew, boleh jadi tuan puan pula sedang memfitnah orang-orang tersebut yang menjumpai kebenaran.

“Tidak ada manfaat seorang mukmin untuk memfitnah mukmin yang lain” tegas Ustazah Laila

Buat mereka yang dikatakan menjadi mangsa kepada Ebit pula, Ustazah Laila berpesan agar mereka tampil membuat laporan polis bagi membantu siasatan. Malah, dia turut menyifatkan tindakan itu akan menyelamatkan lebih ramai orang selain mengharapkan agar segalanya diadili dengan baik.

“Dan sesiapa yang benar menjadi mangsa, maka tampillah ke hadapan dan buat laporan. Ia satu jihad yang besar menyelamatkan lebih ramai lagi orang. Jangan takut. Sesungguhnya Allah menjamin keselamatan orang-orang yang benar.
Bersabarlah dan bertahanlah. Pasti ada jalan keluar”

“Di dunia ini ada mahkamah. Di akhirat juga ada mahkamah

“Marilah kita menyelamatkan setiap jiwa di antara kita untuk telus, jujur, ikhlas dan tidak khinat walau kita semua masih penuh dengan dosa dan sentiasa saling berpesan-pesan

“Jangan menghina-hina. Jangan mengeji-ngeji

“Tetapi selamatkanlah diri kita sendiri dan semua saudara seagama kita dengan kata-kata yang adil dan doa yang baik-baik sebagai netizen.

“Semoga Allah ampunkan kita semua” katanya lagi

Untuk rekod, pada minggu lalu Ebit telah dipanggil ke Balai Polis Bukit Aman untuk dirakam percakapannya berkaitan dengan siasatan dakwaan gangguan seksual. Sebelum ini tular beberapa video dan tangkap layar perbualan pendakwah itu bersama dengan wanita yang lain yang dikatakan berbaur seksual.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kartunis Sweden Hina Nabi Muhammad Maut Dalam Kemalangan

Kartunis Sweden, Lars Vilks yang hidup di bawah perlindungan polis kerana melukis kartun menghina Nabi Muhammad telah maut dalam nahas kemalangan.

Menurut laporan antarabangsa, menyatakan bahawa Lars dalam perjalanan menggunakan kenderaan polis awam yang bertembung dengan sebuah trak berhampiran bandar Markaryd di Selatan Sweden. Dua pegawai polis turut terbunuh dan pemandu trak pula mengalami kecederaan.

Pihak polis menjelaskan bahawa setakat ini tidak dapat dipastikan bagaimana kemalangan itu boleh berlaku. Walaubagaimanapun, siasatan awal mendapati ia tidak melibatkan pihak lain.

Sebagai info, Lars sebelum ini menjadi sasaran ugutan bunuh disebabkan melukis kepala Nabi Muhammad di atas badan anjing sekaligus menimbulkan kemarahan orang Islam. Kejadian itu juga dan menyebabkan Perdana Menteri Sweden ketika itu,Fredrick Reinfeldt bertemu dengan duta besar dari 22 negara Islam bagi meredakan keadaan.

Selain itu, Al-Qaeda di Iraq turut menawarkan ganjaran sebanyak $100,000 (RM417,300.00) untuk pembunuhan Lars.


PU Syed Dedah Sudah Puas Tegur Kak KM, Kini Hanya Mampu Berdoa

Selepas kerap disebut (tag) oleh seorang pengguna media sosial di laman Instagram pada akaun anak pelakon veteran Normah Damanhuri yang dikenali sebagai Kak KM, Pencetus Ummah(PU)  Syed meluahkan dirinya sudah puas menasihati wanita tersebut dan kini hanya mampu berdoa buatnya.

Kontroversi mengenai Kak KM atau nama sebenanya Liana Rosli sudah tidak asing lagi di Malaysia, penampilannya yang seksi sering menjadi bualan hangat orang ramai apatah lagi usahawan tersebut kini sedang sarat berbadan dua.

Untuk rekod, ramai pihak sudah memberi teguran dan menasihatinya termasuklah pendakwah terkenal ini namun usaha tersebut tidak membuahkan hasil.

PU Syed juga meluahkan, seharusnya suami dan ahli keluarga terdekatnya wajib menegur dan menasihati wanita tersebut agar dapat menutup aurat dari tatapan umum.

“Untuk maklumanmu, @duniaakhirzamankita ambe dah beberapa kali tegur kak KM ni. Namun tiada hasil.. Kita hanya mampu doa.. Moga dia sedar..

Tubuhnya itu bukan seperti haiwan yang boleh ditonton senang-senang oleh makhluk lain.. Kecuali mahramnya sahaja

Jika dia ada suami.. Maka suaminyalah yang perlu tegur dan jika tak ditegur.. Berdosalah dia.. Bahkan dayus! Tetapi jika dia tiada suami.. ibu ayahnya.. Adik-beradiknya wajib menegur beliau..” tegas PU Syed

Selain itu, PU Syed turut menyentuh soal perniagaannya di mana jika perniagaan yang dijalankan dengan cara berdosa pasti akan memiliki rezeki yang tidak berkat.

“Bahagian dunia ni sementara sahaja.. Celaka di akhirat adalah yang paling sengsara.. Berniaga dengan cara dosa.. Maka rezekimu tidak berkat.. Bahkan mendatangkan dosa.” katanya lagi

Menyentuh soal pemakaian seksi Kak KM, pendakwah bebas ini berkongsi cadangan kepada pihak berwajib agar menguatkuasakan pemakaian patuh syariat kepada semua umat Islam di Malaysia.

Ini adalah kerana di Malaysia, dosa mendedahkan aurat dirasakan ‘normal’ dalam diri masyarakat Muslim dan disifatkan menormalisasikan dosa seperti ini sangat merbahaya.

“Ambe mohon pihak berwajib agar kuat kuasakan pemakaian patuh syariat kepada semua umat Islam di Malaysia.. Gubal undang-undang agar boleh saman atau penjarakan mereka yang mendedahkan aurat dikhalayak!!

Walaupun tak ada hukuman hudud dalam isu ini.. Namun takzir masih wujud.. Kerana menjaga maslahah.. Namun apa yang pasti..

Mendedahkan aurat adalah salah satu perbuatan dosa yang terasa ‘normal’ sahaja bila dilakukan.. Inilah normalisasikan dosa yang sangat berbahaya..” ujarnya

Melihat hantaran pendakwah tersebut di Instagram, ramai yang bersetuju dengan pandangan PU Syed agar kerajaan dapat menggubal semula undang-undang dan menguatkuasakan pemakaian patuh syariat di hadapan umum.

“Iya! Saya sokong agar pihak berwajib kuatkuasakan pemakaian patuh syariat di tempat umum iaitu di khalayak ramai terutamanya.”

“Saya sokong perenggan ke-4.. Kerajaan patutnya kuasakan pemakaian patuh syariat.. Jangan melampau sangat dalam membuka aurat, seolah-olah macam bukan orang Islam lagaknya.”

“Harap negeri lain dapat ikut contoh negeri Kelantan….. Setiap wanita wajib bertudung….” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Saif Ali Khan Sudah Murtad? Akui Tidak Percaya Akhirat

Umum mengetahui bahawa aktor kacak Bollywood, Saif Ali Khan dilahirkan sebagai seorang Muslim. Walaubagaimanapun, beliau kini mengaku menjadi agnostik dan meninggalkan agama Islam kerana merasa lebih selesa tidak menganuti sebarang kepercayaan agama.

Menurut The Indian Express, aktor ini memberitahu bahawa beliau merasakan bahawa ramai orang menggunakan agama hanya sebagai perlindungan untuk mencari kebenaran.

“Saya agnostik dalam kehidupan nyata. Saya sangat sekular dalam erti bahawa saya berfikir terlalu banyak agama membuat saya khuatir.

Saya menemui terlalui banyak agama untuk menjadi sebuah organisasi dan terlalu banyak masalah, yang pada dasarnya berkaitan dengan Tuhan saya, atau Tuhan anda atau Tuhan siapa yang lebih baik.”-Jelas Saif Ali

Selain itu, suami kepada Kareena Kapoor ini turut mengakui bahawa beliau tidak mempercayai adanya kehidupan selepas kematian dan memberitahu bahawa tiada kehidupan seterusnya apabila manusia meninggal dunia.

“Tetapi saya tidak begitu percaya akhirat, tentang kehidupan selepas mati. Saya rasa apabila kita mati seperti cahaya lampu terpadam begitu sahaja. Ertinya tiada kehidupan seterusnya.”-katanya lagi

Namun begitu,  Saif Ali memberitahu bahawa beliau kekal sebagai menjadi individu spiritual dengan pendekatan yang berbeza iaitu hanya berdoa dengan mempercayai hal yang logik dan dirinya sendiri.

“Saya berdoa dan saya cuba fokus energi saya sendiri pada pelbagai perkara. Saya lebih spiritual.”-dedahnya


4 Fakta Menarik Shang-Chi & The Legend Of The Ten Rings, Ada Kaitan Dengan Malaysia & Indonesia!

Buat mereka yang sudah menonton filem adiwira Asia pertama Marvel,Shang-Chi & The Legend Of The Ten Rings pasti berasa teruja apabila terdapat sebuah babak dialog yang bercakap dalam bahasa Melayu.

Selain dialog tersebut, sebenarnya ada beberapa fakta menarik mengenai filem yang berkaitan dengan Malaysia dan Indonesia. Ketahui 4 fakta menarik mengenainya!

Bercakap mengenai dialog dalam Bahasa Melayu, ketika itu Shang-Chi yang dilakonkan oleh Simu Liu bersama rakannya, Katy (Awkwafina) baru sahaja keluar di dalam lif bersama seorang petugas di sebuah gudang gelanggang tertutup. Ketika melalui kawasan tersebut, Katy memuji busana seorang pelanggan di situ sebelum dibalas kembali dengan ucapan “Terima Kasih”.

Tidak pasti ia ditujukan khas buat rakyat Malaysia mahupun Indonesia, namun jelas ternyata kedua-dua negara ini menggunakan bahasa yang sama, dan kita juga adalah serumpun!

Mungkin ramai sedia mengetahui bahawa pelakon kelahiran Ipoh, Perak, Tan Sri Michelle Yeoh terlibat secara langsung dalam filem terbaharu Marvel ini. Memegang watak sebagai ibu saudara Shang-Chi,Ying Nan siapa sangka dia turut menunjukkan aksi berlawan sekaligus membuatkan rakyat Malaysia berbangga dengannya.

Selain Shang-Chi, Michelle juga dikhabarkan akan terbabit dalam filem Marvel seterusnya,Guardians of the Galaxy Vol. 2 sebagai Aleta Ogord yang dijadualkan tayangannya pada tahun 2022.

Ramai yang tidak tahu mahupun perasan bahawa ‘cameo’ lelaki ketika bertemu dengan Shang-Chi dan Katy usai mereka keluar dari lif adalah pelakon dan pelawak dari Malaysia, Ronny Chieng.

Terdahulu, Ronny mencuri perhatian ramai dengan memberi ucapan Hari Malaysia dan berbangga dengan dirinya sebagai anak Malaysia.

“Johor Bahru kampung saya. Saya anak Malaysia,” ujar Ronny dalam sebuah video

Sekadar info, selain Ronny, Michelle Yeoh dan Awkwafina juga pernah terbabit dalam produksi filem Crazy Rich Asian tidak lama dahulu.

Filem ini boleh dikatakan penyatuan buat rakyat Asia. Selain Malaysia, mereka yang berasal dari Indonesia juga memainkan peranan penting bagi menjayakan filem Shang-Chi.

Buktinya, Chintya Candranaya berperanan sebagai pasukan koreografi pelakon utama filem ini dan juga bertindak sebagai ‘stunt performer’. Dikhabarkan, Chintya merupakan seorang ahli silat Lampung.

Selain itu, salah seorang pelakon tambahan filem ini,John Wongso juga berasal dari Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terjumpa Jersi Lama, Rita Rudaini Kongsi Kenangan Bercinta Dengan Bekas Suami

Tular di media sosial mengenaipelakon jelita Rita Rudaini yang memuatnaik foto jersi lama yang suatu ketika dahulunya, pernah dipakai oleh ibu kepada dua orang putera ini.

Dipetik dari Instagram Rita, dia mendedahkan terjumpa jersi tersebut ketika mengemas pakaian lama di rumahnya.

Mengungkap kisah disebalik jersi, Rita berkongsi kisah bersama anak-anaknya bahawa jersi itu wujud ketika sedang hangat bercinta dengan bekas suaminya terdahulu yang juga pemain bola sepak terkenal, Aidil Zafuan.

Menurut Rita, jersi tersebut dibuat ketika Aidil bermain untuk pasukan Negeri Sembilan, dan nama yang terdapat pada jersi itu merupakan gabungan nama dirinya dan juga Aidil, Airit.

“Ceritanya… Tadi tengah kemas baju-baju lama nak bagi orang… Pastu terjumpa jersey lama.. Tunjuk dekat Ryan dan Juna.. Tahu tak ni jersey tahun bila? Ni lah jersey masa mommy dan daddy mula bercinta.. Daddy main dengan Negeri Sembilan..

Pastu daddy buat jersey Negeri Sembilan untuk mommy dan sambung nama daddy dan mommy jadi lah AIRIT. Seorang team pengurusan Negeri Sembilan pun mesej mommy tanya ‘AIRIT’ tu apa?

Itu lah sejarah bermulanya nama AIRIT.. Hebat tak hebat cinta mommy dan daddy sampai rentas benua lah.. Teruja depa dengaq sebab Ryan kata lamanya nama ni…” tulis Rita

Melihat komen daripada pengikutnya, Rita akui ia merupakan kenangan yang sangat manis kerana sejak dari zaman bercinta lagi mereka sudah ‘mencipta’ nama buat bakal anak mereka ketika itu.

“Aalahaii so suweet” – komen @Sisdziella86

“Gilaaa tak sweet.. Masa bercinta pun dah cantum nama untuk bakal anak” – balas Rita

Tambahnya, semasa hangat bercinta Rita juga mengatakan dirinya sanggup habiskan masa selama tiga jam perjalanan daripada Johor untuk ke Negeri Sembilan semata-mata untuk bertemu dengan Aidil.

“Hahaha cinta sejati betul kan masa tu, apa jua sanggup ku redah” – ujar seorang netizen

“Negeri Sembilan tu kira tekan satt ja sampai.. Pederas p hotel Johor pun 3 jam ja dah sampai…. Cinta sungguh lah masa itu” – balas Rita kembali

Tak sangka rupa-rupanya nama Airit pada kedua-dua anak lelaki pelakon ini rupanya dari gabungan nama Rita dan Aidil, kenangan zaman bercinta!


Netizen Berteka-Teki, 59 Kakitangan Hotel Ritz Carlton Langkawi Positif COVID-19?

Sejak petang Isnin, tular di media sosial mengenai laporan media tempatan berkenaan sebuah hotel terkemuka di Langkawi yang dikhabarkan seramai 59 orang kakitangannya telah disahkan positif wabak COVID-19.

Memetik laporan Astro Awani, difahamkan hotel tersebut terpaksa menghentikan sementara operasi mereka dan menurut Pengarah Jabatan Kesihatan Negeri (JKN) Kedah, Dr Othman Warijo, kesemua kes jangkitan berkenaan dilaporkan sebagai Kluster Dah Teluk Nibung.

Dikategorikan sebagai kluster tempat kerja, sehingga Isnin seramai 249 individu telah disaring dengan 59 daripada mereka disahkan positif, 192 individu negatif dan tiga lagi individu masih menunggu keputusan saringan. Dr Othman turut memaklumkan, kluster berkenaan melibatkan pekerja tempatan dan juga kontak rapat ahli keluarga.Dalam perkembangan berkaitan, kesemua pelancong yang menginap di hotel berkenaan kini dipindahkan ke sebuah hotel lain di bawah syarikat yang sama.

Malah, semua kontak rapat juga telah dikenal pasti serta telah melakukan ujian saringan COVID-19 dan diberi arahan menjalani Home Surveillance Order (HSO) selama 10 hari. Sehingga kini, JKN Kedah mengesahkan bahawa penularan jangkitan COVID-19 adalah terkawal.

Di media sosial, netizen berteka-teki mengenai hotel yang dimaksudkan. Berdasarkan lokasi hotel yang dinyatakan rata-rata daripada mereka menyatakan bahawa Hotel Ritz Carlton adalah hotel yang dikhabarkan mempunyai kluster tersebut.

Menerusi carian Murai.my, sehingga kini pihak hotel tersebut tidak membuat sebarang kenyataan rasmi mengenai spekulasi mahupun mengesahkan mengenai penularan wabak COVID-19 di dalam kawasan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nazmi Nordin Divaksin Sebanyak Empat Kali, Ini Sebabnya!

Baru-baru ini tular di laman Twitter perkongsian selebriti yang kini menetap di Dubai,Emiriyah Arab Bersatu (UAE) Dr Nazmi Nordin mengenai dirinya yang kini sudah mendapat empat dos suntikan Vaksin COVID-19.

Menariknya lagi, Nazmi atau nama sebenarnya Mohd Nazmi Che Nordin, 31 turut mendapat dua jenis vaksin yang berbeza, Sinopharm pada penghujung tahun lepas manakala Pfizer baru-baru ini. Menurut Nazmi ketika dihubungi Murai.my, antara sebab mengapa dia mendapat suntikan lebih dari dua kali berbanding rakyat Malaysia, adalah kerana kerajaan UAE telah mengeluarkan arahan kepada semua warganegaranya termasuk mereka yang berstatus penduduk yang telah lengkap dua dos vaksin jenis “Sinopharm” untuk mendapatkan ‘Vaccine Booster’ pula.

“Ini bertujuan untuk mengekalkan “Green Status” pada aplikasi Alhosn, kalau di Malaysia ia seperti MySejahtera. Bukan itu sahaja, kami juga diberi pilihan samada mahu mendapatkan booster jab dari jenis vaksin yang sama iaitu Sinopharm atau terus bertukar kepada vaksin lain seperti Pfizer. Dengan syarat, 2 dos tambahan lagi diperlukan menjadikan jumlah keseluruhan 4 dos” dedah Nazmi

Dalam pada itu, Nazmi juga berkata banyak kajian telah menunjukkan antibodi dalam badan akan menurun meskipun sudah lengkap dua dos vaksin.

“Mungkin tak banyak negara yang mengizinkan untuk campur dua jenis vaksin tetapi ada kajian di China, Brazil dan beberapa negara lain yang membolehkan vaksin yang berbeza diberi sebagai booster untuk meningkatkan imuniti terhadap covid-19 dengan lebih efektif” katanya lagi

Ketika ditanya mengenai kesan sampingan selepas menerima vaksin-vaksin tersebut, Nazmi bersyukur kerana tidak megalami kesan yang teruk dan hanya mengalami simptom normal seperti kebanyakan penerima vaksin. Malah dia juga berasa teruja apabila diberi pilihan untuk mengambil vaksin jenis Pfizer meskipun di media sosial terdapat khabar angin yang memomokkan mengenai kesan pengambilan vaksin berbeza.

“Alhamdulillah. Selepas menerima 2 dos vaksin jenis Sinopharm dan 2 dos Pfizer, saya tidak mengalami kesan sampingan yang teruk. Hanya mengalami sedikit pening kepala dan lenguh pada tempat suntikan

“Saya tidak takut tetapi lebih kepada teruja kerana diberi pilihan untuk mengambil vaksin jenis Pfizer. Kita sedia maklum Pfizer banyak diterima oleh kebanyakan negara di dunia kerana tahap keberkesanannya yang tinggi untuk melawan virus covid-19.

“Memandangkan varian delta adalah varian yang sangat dibimbangi sekarang disamping varian-varian baru yang mungkin terhasil, saya yakin atas nasihat pakar perubatan, mengambil 4 dos vaksin ini mampu melindungi diri saya dan orang sekeliling daripada covid-19” ujar Nazmi

Dalam pada itu, Nazmi turut menitipkan pesanan buat mereka yang masih menolak vaksin selain menegaskan implikasinya.

Alhamdulillah. Just completed my 2nd Pfizer shot. So in total i had received 4 doses of covid-19 vaccines, Sinopharm & Pfizer 💉💉

22/12/2020 : 1st dose Sinopharm ✅17/01/2021 : 2nd dose Sinopharm ✅

06/09/2021 : 1st dose Pfizer ✅27/9/2021 : 2nd dose Pfizer ✅

— NazmiNordin (@MohdNazmiNordin) September 27, 2021

“I have nothing much to say. Dah hampir 2 tahun kita hidup dgn virus ini. Rasanya kita boleh lihat dengan mata sendiri kesan buruk buat sesiapa yang dijangkiti virus covid-19. Cuba berfikir secara waras dan bijak, kesan positif terhadap diri kita dan orang lain jika kita divaksin. Jangan pentingkan diri sendri” tegasnya

Dalam perkembangan lain, Nazmi berasa teruja setelah setahun bergelar pensyarah dan penyelidik bidang Pengimejan Perubatan di Universiti Perubatan Gulf, Ajman. Malah pelajar-pelajarnya juga terdiri daripada pelbagai latar belakang dan negara sekaligus sering bertukar pendapat mengenai budaya dan adat resam negara masing-masing termasuk Malaysia yang tercinta.

“Sudah setahun saya jadi pensyarah di UAE mengajar para pelajar dari pelbagai latar belakang dan negara seperti Lebanon, Jordan, Palestin, Mesir, Uzbezkistan, Bahrain, Sudan, Nigeria dan banyak lagi. It is an experience that money cannot buy.

“Kami sering bertukar-tukar cerita dan pendapat tentang budaya dan adat resam orang kita dengan masyarakat dari negara mereka. Ada juga pelajar yang terkejut bila tau saya berasal dari Malaysia. Mereka fikir saya original berasal dari negara Arab tetapi ada sedikit darah campuran dari Asia” selorohnya

Untuk info, selain Nazmi penyanyi Sasha Saidin yang juga anggota anggota kumpulan Elite sebagai turut divaksin sebanyak empat kali. Kedua-dua mereka yang menetap di Dubai merupakan antara rakyat Malaysia terawal yang menerima vaksin COVID-19.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Ada Makna Seksual? Harry Styles Dedah Kisah Sebenar Lagu Watermelon Sugar

Penyanyi Hollywood, Harry Styles telah mengesahkan bahawa single nya  yang berjudul Watermelon Sugar adalah mengenai ‘kemanisan dalam hidup’ dan ‘orgasm wanita’.  Pendedahan mengejutkan itu dilakukannya sewaktu tampil membuat persembahan konsert jelajah Love On di Nashville.

Lagu Watermelon Sugar telah lama dikhabarkan mempunyai makna seksual yang mendalam di sebalik lirik seperti “I just want to taste it/ I just want to taste it/ watermelon sugar high” dan “tastes like strawberries on a summer evening/ and it sounds just like a song.”

Menerusi video yang tular di laman TikTok dan Youtube,kelihatan Harry sedang berjalan-jalan di atas pentas sambil memegang mikrofon memberitahu makna di sebalik lagu tersebut.

“Ia tidak terlalu penting. Ianya mengenai kemanisan hidup. Ia juga mengenai orgasme wanita tetapi ianya sama sekali berbeza, ia tidak begitu relevan”-Dedah Harry

when I tell u my wig DISINTEGRATED #hslot #harrystyles #harrystylesvids #loveontour

Sebelum ini, peminat dan pengkritik telah lama berspekulasi bahawa lagu Watermelon Sugar adalah mengenai seks oral, dan Harry juga pernah mengelak apabila mendapat pertanyaan mengenai teori terhadap muzik single beliau dalam sebuah wawancara mengenai albumnya, Fine Line di Youtube.

“Semua orang tahu ianya mengenai apa. Ianya mengenai kegembiraan, anda tahu, saling menghargai oral pleasure”-Kata Zane Loew Kepada Harry

Harry kemudian merilis video muzik untuk lagu Watermelon Sugar pada Mei 2010 dan memberitahu bahawa lagu itu “didedikasikan untuk menyentuh”.


Aktor K-Drama ‘Descendant Of The Sun’, Nam Moon Chul Meninggal Dunia

Industri hiburan Korea Selatan menerima berita menyedihkan mengenai aktor veteran, Nam Moon Chul meninggal dunia pada 4 Oktober di usia 50 tahun.

Berita menyedihkan itu turut disahkan oleh agensi yang menaunginya, BK Management.

“Ini adalah agensi aktor Nam Moon Chul, Management BK. Nam Moon Chul meninggal dunia akibat penyakit kronik pada jam 6.20 pagi pada 4 Oktober.”- kongsi kenyataan dari agensi

Agensi kepada mendiang turut mendedahkan bahawa aktor yang berusia 50 tahun itu meninggal dunia selepas disahkan menghidapi kanser usus besar dan telah berjuang untuk melawan penyakit tersebut.

“Aktor itu meninggal dunia pada usia 50 tahun setelah disahkan hidapi kanser usus besar (kanser kolon) dan berjuang melawan penyakit ini.”-  kata agensi itu

BK Management turut menyatakan bahawa mayat mendiang kini berada Ilsan National Health Insurance Health Service Funeral Hall sebelum proses pemakaman dijalankan pada 6 Oktober ini.

“Mayatnya kini berada di Bilik 10 Ilsan National Health Insurance Health Service Funeral Hall. Pemakaman akan berlangsung pada 6 Oktober (Rabu) jam 6.30 pagi.

BK management akan mengingati minatnya terhadap bidang lakonan. Kami harap anda memberikan ucapan takziah.”- kata mereka lagi

Untuk info,Moon Chul pada awalnya merupakan seorang pelakon teater sebelum membintangi puluhan projek termasuklah Six Flying Dragons, Nokdu Flower, CHIP-IN, When My Love Blooms, dan Descendants of The Sun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mila Jirin Kecewa Menteri Tak Ambil Peduli Nasib Usahawan Industri Perkahwinan

Melihat semakin banyak sektor industri dibenarkan buka membuatkan ramai usahawan yang selama ini tiada sumber pendapatan meluahkan rasa gembira, tapi berlainan pula nasib usahawan dalam industri sosial perkahwinan yang mana sehingga kini tiada respon memuaskan diberi oleh pihak kerajaan.

“Majlis sosial dalam venue tertutup mungkin antara sektor terakhir untuk dibuka.

Saya kurang yakin dengan SOP buat masa ini untuk memerhati majlis perkahwinan yang besar di mana pelitup muka di buka dan orang ramai bercakap sambil mulut penu dengan makanan.

Kita lihat dulu macam mana selepas rentas negeri dibenarkan” ujar Khairy Jamaluddin di Twitter

Melihat respon yang dikeluarkan Menteri Kesihatan di laman Twitter baru-baru ini, membuatkan selebriti dan usahawan industri perkahwinan, Mila Jirin tampil bersuara dan meluahkan rasa kecewa kerana sektor perkahwinan seolah-olah tidak mendapat perhatian.

“YB Menteri, Majlis RASMI adakah tidak bercakap sambil makan?? Di restoran adakah semua orang sekarang makan sambil guna PELITUP MUKA?? Adakah KEBENARAN kemasukan orang dari India, Sri Lanka, Pakistan, Bangladesh dan Nepal lagi SELAMAT??

YB Menteri, kami usahawan dalam sektor sosial kecil sederhana dah SETAHUN LEBIH MATI. Tak ada satu kementerian pun AMBIL PEDULI industri kami…

Oh saya lupa, industri kami TAK PENTING macam industri PERLANCONGAN, AIRLINE.. Mereka INDUSTRI BESAR lebih perlu diberi keutamaan….

Terima kasih untuk info ini YB Menteri @khairykj …… Ianya SANGAT MEMBANTU kami untuk buat keputusan… Siapa yang akan TUTUP terus.. Siapa yang mampu TERUSKAN..” ujarnya

Manakala dalam hantaran terkini usahawan wanita itu, dirinya dan ramai peniaga kecil dalam sektor perkahwinan mengalami tekanan dan kerugian teruk.

Antaranya,  usahawan industri perkahwinan menerima banyak pembatalan tempahan, pemulangan wang pelanggan, membayaran kos sewa serta menggajikan pekerja menelan belanja yang besar.

“ANDA TIDAK BERADA disituasi kami yang TERTEKAN dengan PEMBATALAN, REFUND, KOS TETAP, RENTAL, STAFFING BERATUS RIBU…

Jangan tak tahu ‘Industri Sosial’ juga tanggung banyak peniaga kecil (emcee/penjual kuih/mua/ pembuat kek dan sebagainya” ujarnya lagi

Selain itu, Mila juga memberi sedikit buah fikiran seperti membenarkan majlis berjalan dengan jumlah kehadiran tetamu dengan kurang seratus orang yang dipecahkan dalam tempoh tiga jam ,serta mengikuti prosedur operasi standard (SOP) dan penjarakan kerusi satu meter.

“Kami tak minta untuk MAJLIS MEGA RIBUAN PENGUNJUNG. Dengan kapasiti dewan 8 ribu ke 10 ribu kaki persegi, kami cuma minta 100 TETAMU yang akan dipecahkan kehadiran dalam 3 JAM dengan SOP sama seperti restoran…

Jika dalam Flight tanpa penjarakan sosial boleh dengan makan tanpa guna pelitup muka… Kenapa MAKAN DI DEWAN dengan penjarakan 1 meter kerusi tidak dibenarkan??” ujar Mila

Usahawan wanita ini berharap Menteri Kesihatan dan pihak Majlis Keselamatan Negara (MKN), dapat menjemput pihak yang mahir dalam sektor perkahwinan serta pengelola dewan majlis untuk berbincang mengenai perkara tersebut.

“Menteri berbincang sesama menteri.. JEMPUT lah yang mahir dalam industri perkahwinan dan pengelola dewan majlis untuk BINCANG satu meja berbagi pendapat.

Bukan kami TAK FAHAM cuma bagi peluang untuk kami usahawan yang terkesan beri buah fikiran…” ujarnya lagi

Memang ramai usahawan dari sektor ini terjejas teruk, para menteri perlu cari alternatif lain dan berbincang untuk tangani masalah pembukaan sektor ini dengan lebih mendalam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penglihatan Elyana Semakin Kabur Selepas Jalani Rawatan Kimoterapi

Penyanyi dan pelakon, Elyana mendedahkan bahawa penglihatannya kini semakin kabur disebabkan kesan sampingan sesi pertama kimoterapi yang dijalaninya pada minggu lalu.

Menerusi posting yang dimuatnaik di Instagram, beliau menceritakan betapa sukarnya alami masalah rabun.

“Penglihatan semakin hari semakin kabur.. Baru Tau seksanya rabun.

“Masa kecik, nak sangat rabun sebab nak pakai cermin mata.. Sanggup tengok tv dekat-dekat.”-Kata Elyana

A post shared by Elyana Emrizal (@elyanaofficial1)

Menurut laporan Harian Metro, beliau dicadangkan oleh doktor untuk menggunakan satu ubat khas bagi sesi kedua rawatan kimoterapi yang bakal dijalaninya pada Jumaat ini. Walauubagaimanapun, harga ubat itu dikatakan sangat mahal dan mencecah RM50,000 untuk satu rawatan.

“Saya kini dalam perbincangan dengan pihak pengeluar ubat itu mengenai harga atau mendapatkan tajaan separuh harga.”-Kata Elyana

Sebagai info, Erneelya Elyana Emrizal atau lebih dikenali sebagai Elyana telah menghidap kanser limfoma tahap empat sejak 10 tahun lalu.

Beliau yang memenangi Anugerah Gelora Vida Vaganza mendedahkan buat pertama kali mengenai penyakit itu di konsert Gegar Vaganza  dan meminta individu lain yang mempunyai penyakit sama agar terus kuat menempuh ujian itu.

Kami doakan agar Elyana terus kuat hadapi ujian..


Anak Lelaki Shah Rukh Khan Jadi Penagih Dadah Selama Hampir Empat Tahun!

Berita penangkapan anak sulung kepada aktor Bollywood terkenal, Shah Rukh Khan (SRK) iaitu Aryan Khan masih menjadi bualan ramai sehingga kini.

Dalam pada itu, orang ramai terkejut apabila Aryan mengakui bahawa dia telah mengambil dadah selama hampir empat tahun. Malah, dia turut mengambil bahan terlarang itu sewaktu tinggal di United Kingdom, England dan Dubai.

Menurut laporan media antarabangsa, selepas ditangkap dalam kes dadah oleh Narcotics Control Bureau (NCB) , anak kepada Raja Bollywood itu dikatakan menangis sewaktu soal siasat dijalankan. Dan semasa disoal siasat, akhirnya terbongkar bahawa Aryan telah mengambil dadah selama hampir empat tahun.

NCB turut mendedahkan bahawa Aryan turut mengambil dadah ketika berada di UK, Dubai, dan negara-negara lain.

Susulan itu, Shah Rukh Khan telah mendapatkan khidmat peguam yang terkenal dan termahal di Bollywood, Satish Maneshinde, yang sebelum ini pernah membantu mendapatkan aktor Bollywood tersebut mendapatkan kemenangan atas pertuduhan menyimpan senjata api milik kumpulan penjenayah serangan bom di India.

Terdahulu, sewaktu wawancara rancangan Rendezvous With Simi Garewal, Shah Rukh Khan pernah memberikan gurauan bahawa anak lelakinya boleh melakukan apa sahaja termasuk merokok, mengejar gadis, melakukan seks, dan mengambil dadah apabila dia sudah dewasa.

“Tidak, saya tidak akan memanjakannya. Bukan semua yang saya beri. Saya cuma katakan padanya apabila dia besar, dia boleh mengejar gadis, merokok sebanyak yang dia mahu, boleh ambil dadah, dan melakukan seks.”-tutur Shah Rukh Khan sebelum ini

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Mula Ingin Cari Pasangan Hidup, Ini Jawapan Norman Hakim

Tular di laman media sosial milik pelakon terkenal Norman Hakim, yang memuatnaik foto bersantai bersama anak lelaki sulungnya, Danish Hakim di sebuah restoran.

Sesi ‘bonding’ antara anak dan bapa ini, membuatkan ramai warganet berasa cemburu melihat keakraban hubungan dua beranak ini.

Ketika sesi ‘bonding’ bersama anak sulungnya, Danish menyentuh soal pasangan hidup kepada aktor kacak itu akan keperluan diri untuk mencari pasangan hidup pada usianya kini.

“Kalini abang @danishhakimofficial petik pasal pasangan hidup. Dia tanya dah perlu ke usia dia ada pasangan hidup? JENGSSS!!!!! Itulah topik utama sembang kita kali ni.” ujar Norman

Menjawab pertanyaan tersebut, Norman memberitahu anaknya untuk fokus pada matlamat dan bina kehidupan terlebih dahulu kerana jodoh akan tiba juga tidak lama lagi.

Walaubagaimanapun, Norman tidak menghalang keputusan anaknya untuk menjalinkan hubungan jika ia sudah tertulis dan mendapat petunjuk dari yang Maha Kuasa.

“Dipendekkan cerita, saya cakap “fokus pada matlamat dan bina kehidupan secara konsisten. Orang yang tepat akan datang juga kepada kamu. Tapi pilihan dan keputusan pada kamu. Mohon bantuan dan petunjuk dari Allah.”

Perbualan kami tamat di situ. Wallahualam. Kita doakan je yang baik-baik.” ujarnya lagi

Rata-rata netizen tertarik dengan posting bapa kepada enam orang cahaya mata ini, ,malah turut berseloroh Norman  bakal mendapat menantu dan tidak kurang ada yang menganggap pelakon itu bakak menjadi seorang datuk tidak lama lagi.

“Lepas ni dah boleh panggil abang @normanhakim_786 Datuk dah.. Dapat naik pangkat.. Hehe..”

Bak kata Norman , kita doakan yang baik-baik saja lah.


“Buka Uniform Tu Pund*k” – Caprice Berang, Dedah Sering Diganggu Anggota Polis!

Tangkap layar yang dikongsikan oleh penyanyi rap terkenal , Caprice telah mengundang tanda tanya warganet, di mana salah seorang anggota polis dikatakan sering mengganggunya dengan menghantar mesej di Instagram penyanyi tersebut.

Berdasarkan tangkap layar yang dimuatnaik Caprice di Instagram Story baru-baru ini, seorang anggota polis yang dikenali sebagai Nazmi Zafre sering menghantar mesej berunsur negatif di Instagramnya.

Berikutan itu, penyanyi rap ini bertindak memuatnaik tangkap layar mesej yang dihantar anggota polis tersebut sambil (tag) akaun Instagram Polis Diraja Malaysia (PDRM)

“@pdrmsia_official pegawai anda tak habis-habis dm kita @nazmizafre”

“@pdrmsia_official polis ajak lumba..Dahsyat. Mai sini Caprice ajak minum kopi” komen Caprice

Dalam masa yang sama, Caprice merasakan individu tersebut tidak layak memakai baju seragam polis kerana sikapnya seolah-olah tidak mencerminkan identitinya sebagai seorang anggota polis yang sepatutnya menjaga keamanan.

“Buka uniform tu pund*k @nazmizafre” komen Caprice

Oleh kerana kerap kali menerima mesej bersikap biadap dan agresif di Instagramnya, Caprice berasakan dirinya tidak selamat dengan kejadian yang dialaminya ketika ini.

“Mereka sepatutnya buat kita rasa selamat. Dan bila seorang pegawai selalu semakkan peti mesej saya dengan mesej biadap dan agresif, bagaimana saya boleh rasa selamat lagi selepas ini? Sesetengah orang mungkin dapati ianya kelakar, tapi sebenarnya ia tidak.” komen Caprice lagi

Siapa boleh terima kalau sering diganggu sebegini rupa betul tak? Harap isu ini tak berlanjutan dan selesai dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sebab Dia Buat Dosa & Viralkan Dosa Secara Terbuka” – PU Syed Bidas Kecaman Kak KM

Pendakwah bebas terkenal, Pencetus Ummah (PU) Syed menerusi lnstagram nya membidas kembali kecaman usahawan selebriti yang juga anak kepada pelakon veteran Normah Damanhuri, Kak KM.

Menurut PU Syed atau nama sebenarnya Syed Mohd Bakri bin Syed Ishak, dia menegaskan bahawa tindakannya menegur Kak KM atau nama sebenarnya Liana Rosli secara terbuka adalah kerana usahawan itu telah membuat dosa.  Tambah pendakwah itu lagi,dia bertanyakan kepada Kak KM adakah wanita itu sedar akan perilakunya selama ini telah mengaibkan dirinya sendiri dan juga keluarga.

“Ambe(saya) tegur,dia kata mengaibkan dia..dah selama ini dok mengaibkan diri sendiri dan keluarga dia perasan atau tidak?

“Siapa yang mengaibkan siapa in? Ambe (saya) menegur secara terbuka sebab dia buat dosa dan viralkan dosa secara  terbuka! Ambe(saya) tak perlu penghormatan dari dia..cukuplah Allah menyaksikan bahawa antara benar dan salah itu NYATA!

“Nak sangat jadi perhatian manusia..bak kata Diva AA dalam lahjah pantai timur  “eh mu ngaji ke dop?”” tegur PU Syed

Dalam pada itu, PU Syed juga menyifatkan masih ada iman di dalam diri Kak KM kerana anak selebriti itu masih ‘terasa’ akan teguran yang diberikan. Malah, PU Syed berharap agar dia dapat berubah dan mencari rezek yang lebih berkat.

“Bila dia sentap dengan teguran ambe(saya)..itu tanda masih ada iman dalam diri..berubahlah..kerana nyawa ini bukan dalam kawalan kita..sekejap saja Allah boleh tarik..

“Ramai yang jadi jutawan dengan berniaga..dan membuat iklan yang patuh syariah..maka rezeki mereka akan berkat..tetapi jika sebaliknya..pasti tiada keberkatan dalam rezekimu..sekalipun banyak..” tulisnya lagi

A post shared by SYED MOHD BAKRI BENYAHYA (@pusyed_official)

Terdahulu, sebuah portal melaporkan Kak KM berang dengan tindakan PU Syed gara-gara menuduhnya berdosa dan mendapat rezeki yang tidak berkat. Artikel Murai.my sebelum ini mendedahkan PU Sye menegur usahawan itu dan berkata suami dan ahli keluarga terdekatnya wajib menegur dan menasihati wanita tersebut agar dapat menutup aurat dari tatapan umum.


Peminat Mengamuk, YG Entertainment Larang Lisa BLACKPINK Hadiri Pertunjukan Fesyen Bvlgari

Tular di media sosial hari ini apabila peminat Lisa Blackpink, mendapati artis kesayangan mereka itu tidak menyertai pertunjukan fesyen Bvlgari di Paris bersama tiga ahli Blackpink yang lain.

Tidak mahu dikritik oleh peminat bintang Kpop ini, CEO Bvlgari segera menjelaskan sebab sebenar mengapa Lisa tidak menghadiri Minggu Fesyen Paris bersama rakan-rakannya itu.

Menurut Jean-Christophe Babin di Instagram, pihak agensi Lisa memaklumkan mereka lebih suka sekiranya artis naungannya itu tidak menyertai pertunjukan fesyen tersebut kerana penularan wabak COVID-19.

Disebabkan itu, Lisa dikatakan tidak dapat bergambar bersama beberapa model dan pelakon ternama seperti Zendaya, Lily Aldridge dan Vittoria Ceretti yang turut menyertai kempen Bvlgari 2021/2022.

“Duta besar kami @lalalalisa berada di Eropah, Malangnya kerana Covid, agensi dia lebih suka dia tidak menyertai majlis atau pertunjukan. Itulah sebab mengapa setakat ini kami tidak dapat merakam dia bersama @zendaya, @lilyaldrigde dan @vittoria untuk kempen @bulgari 2021/22.” Jelas CEO Bvlgari

Mengetahui punca bintang kesayangan mereka tidak dapat menghadiri pertunjukan fesyen tersebut, membuatkan peminat Lisa meluahkan rasa marah dan bertindak untuk mengecam tindakan syarikat YG Entertainment yang dilihat seakan-akan cuba menganayai Lisa.

“Penganiayaan terhadap Lisa semakin keterlaluan, kami mahukan Lisa! Dia mungkin tidak akan bersuara tapi kami Lilies tidak akan berdiam diri mengenai hal ini.”

“Kepada agensi kesayangan kami YG Entertainment, perbezaan ini terlalu ketara bukan? Bila Lisa sentiasa di halang kerana COVID, tapi bagaimana dengan tiga lagi ahli kumpulan? Kami harap Lisa dapat buat keputusan yang terbaik apabila kontrak dia habis dengan anda!” Komen mereka

“YG sabotaj Lisa terlalu lama sangat kerana dia terlalu terkenal dan dia Thai. Dia masih mampu terbang tinggi. YG sentiasa senyap bila hal Lisa tapi respon pantas bila ianya mengenai hal ahli kumpulan dia.”

“Berhenti halang peluang untuk Lisa, berhenti sekat aktiviti dia. Layan dia seperti artis, bukan sekadar ‘cash cow’ anda!” Komen peminat Lisa

“Adakah kerana dia dari Asia Tenggara atau kerana dia terlalu popular?? Jangan layan Lisa seperti itu. KEADILAN UNTUK LISA.”

“#YGLetLisaDoHerWork Korea. Perkauman dan diskriminasi terhadap orang luar negara sangat kuat.” Komen mereka lagi

Oleh kerana alasan syarikat agensi gergasi itu tidak membenarkan Lisa menyertai majlis tersebut kerana Covid, peminat berkongsi klip video yang mana Lisa mendedahkan dirinya sudah divaksin.

Question: What is one thing you’ve been wanting to do or accomplish before this year ends? #Lisa: I got vaccinated! It’s gonna be so nice if I can meet you in person 🥺 pic.twitter.com/PwvZHsxgX6

— Eileen (@eileen_ingente) October 2, 2021

Tak pasal-pasal tak dapat sertai pertunjukan fesyen walaupun dah ada di sana, apalah nasib Lisa Blackpink.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Produser ‘Hometown Cha Cha Cha’ Rayu Orang Ramai Henti Lawat Rumah Yang Difilemkan

Produser drama siri TVN sensasi, Hometown Cha-Cha-Cha kini meminta penonton untuk tidak mengunjungi  rumah-rumah yang diperlihatkan dalam drama ini.

Pasukan produksi Hometown Cha-Cha-Cha telah mengeluarkan sebuah kenyataan yang menjelaskan bahawa rumah-rumah yang dilihat dalam drama itu adalah milik individu sebenar dan hanya disewa selama tempoh penggambaran.

“Hello. Ini adalah pasukan produksi ‘Hometown Cha-Cha-Cha’. Kami ingin mengucapkan terima kasih kepada penonton kami kerana telah memberi kami banyak kasih sayang, dan kami ingin membuat satu permintaan mengenai lawatan lokasi penggambaran kami.

“Rumah Hye Jin, rumah Doo Shik, rumah Gam Ri, dan rumah Cho Hee dalam drama adalah ruang yang kami sewa untuk tujuan penggambaran sepanjang penggambaran kami, dan pada ketika ini, pemiliknya kini tinggal di rumah tersebut.”- ujar pasukan produksi dalam kenyataan itu

Produksi k-drama ini turut memberitahu bahawa pemilik asal rumah tersebut mengalami gangguan  dari pengunjung yang sentiasa berusaha untuk memasuki rumah mereka disebabkan populariti drama hit yang menampilkan Shin Min Ah, Kim Seon Ho dan Lee Sang Yi.

“Mereka membantu drama kami dengan niat baik, tetapi mereka kini mengalami gangguan dalam kehidupan seharian mereka disebabkan pengunjung. Atas sebab yang dijelaskan di atas, semasa anda mengunjungi lokasi penggambaran kami, kami meminta anda untuk tidak memasuki rumah-rumah ini.”- katanya lagi

Walaubagaimanapun,  mereka bakal mengekalkan tugu sotong dan bot buat peminat yang ingin merasai pengalaman dalam drama yang mempunyai rating tertinggi ini.

Sebagai pertimbangan bagi mereka yang mahu alami pengalaman selepas drama ini, bandar Pohang bakal menyimpan patung sotong di Pasar Cheongha dan kapal di Sabang Memorial Park selepas penggambaran berakhir.

Sekali lagi, kami mengucapkan terima kasih kerana memberikan kasih sayang kepada Hometown Cha-Cha-Cha- ujarnya

via TwitterSebagai info, drama Hometown Cha-Cha-Cha mengisahkan Yoon Hye Jin (Shin Min Ah) seorang doktor gigi cantik yang tinggal di bandar, telah kehilangan kerja selepas menuduh ketua klinik itu kerana mengenakan caj yang lebih bagi rawatan pesakit untuk mendapatkan keuntungan.

Beliau memulakan perjalanan ke desa tepi laut yang indah di Gongjin, dan bertemu dengan Hong Du Sik (Kim Seon Ho). Hong Du Sik dipandang tinggi di desa itu kerana beliau menjaga orang tuanya dan tidak malu daripada melakukan sebarang pekerjaan.

Secara kebetulan, mereka telah melintasi laluan sama  beberapa kali dan mula menyukai antara satu sama lain, dan Hong Du Sik sentiasa membantu Hye Jin keluar dari sebarang masalah yang berlaku.

Korang memang kena tonton drama Hometown Cha-Cha-Cha ni, serius best okay!


Kes Gangguan Seksual Pendakwah Terkenal : Polis Minta Mangsa Tampil Segera

Susulan kes gangguan seksual melibatkan seorang pendakwah terkenal, pihak polis menyeru saksi atau mangsa untuk tampil segera bagi membantu siasatan.

Memetik laporan Sinar Harian, Pengarah Jabatan Siasatan Jenayah Bukit Aman, Datuk Seri Abd Jalil Hassan berkata, pihaknya mengalu-alukan kerjasama berkenaan bagi membantu siasatan.

“Kami nasihatkan mangsa yang mungkin terkesan dengan dakwaan berkenaan tampil bagi membantu pihak polis meneruskan siasatan.

“Setakat ini terdapat beberapa saksi sudah dirakam keterangan berhubung kes ini,” katanya kepada portal akhbar tersebut

Terdahulu, pendakwah tersebut dan isterinya telah diminta ke Bukit Aman untuk dirakamkan keterangan bagi membantu siasatan kes gangguan seksual. Dalam pada itu, pihak polis juga sudah membuka kertas siasatan berhubung video dan mesej berbaur lucah yang tular kononnya pendakwah tersebut telah menganggu beberapa orang wanita. Siasatan lanjut juga sedang giat dijalankan.

Sebelum ini, Murai.my melaporkan mangsa telah membuat perakuan sumpah bahawa dia akui telah diganggu oleh seorang pendakwah terkenal dengan cara menghantar video serta mesej-mesej yang lucah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pakat Dok Panaih Aku Tak Vaksin”-Rita Rudaini Pelik & Geram Dengan Sikap Netizen Yang Divaksin

Pelakon jelita, Rita Rudaini mempersoalkan sikap netizen yang ‘panas’ dengan dirinya yang tidak mahu divaksin.

Menerusi Insta Stories, Rita menyatakan bahawa beliau hanya berada di rumah dan meluahkan rasa pelik terhadap sikap netizen selepas mereka menerima vaksin.

“Aku kat umah jaa…semua kan di hujung jari sekarang ni..shop online ja. Pakat dok panaih aku tak vaksin. Aku pun tak faham depa ni sebenaqnya panaih pasal apa. Aku post benda kat IG takdak kena mengena dengan hidup tok nenek hampa pun hampa hangat.

“Heran..pelik sungguh perangai segelintir orang selepas vaksin ni. jadi pendengki, 24 jam hari-hari mengeji mengutuk orang tak vaksin, hati busuk, mengata mengumpat makanan hari-hari, sakit hati tengok life orang..Awat dok jadi lagu tu..”- soal Rita

Tambahnya lagi, beliau dianggap ‘meroyan’ oleh sesetengah netizen apabila membuat hantaran di media sosial.

“Bila kita cakap apa-apa, up apa-apa kata kita meroyan. Yang hangpa hari-hari dok mengeji orang tak vaksin dok panggil orang antivacc kat fb/ig tu bukan meroyan? Ooo tu zikir kan?- ujar Rita

Dalam pada itu, pelakon filem Mami Jarum ini turut meluahkan rasa ‘syukur’ kerana menerima kejian daripada netizen setiap hari.

“Pakat ketaq bi*i ketaq pe**aq dengan aku yang tak vacc ni pasai apa? Hari-hari depa nie dok ‘zikir’ pasal aku… Dengaq cerita dari orang production kat set pun hari-hari dok ‘zikir pasal aku.

“Hebatnya insan yang bernama RITA RUDAINI ni..Setiap hari orang keji dia.. Syukur alhamdulillah…’zikir’ lagi dan lagi dan lagi dan lagi please.”- kongsi Rita

Tambahnya lagi, netizen masih ‘panas’ dengannya meskipun setiap hari beliau berada di dalam rumah.

“Aku hari-hari dok rumah dok minum kopi ja pon,.Pakat ketaq la bi**k2, pe**aq semua dengan  aku ni”- katanya

Sebelum ini, Rita pernah mendedahkan bahawa nama beliau digugurkan daripada sebuah tawaran biarpun sudah lama dimuktamadkan gara-gara prosedur Operasi Standard (SOP) MKN. Beliau turut menyifatkan Malaysia seolah-olah sebagai sebuah negara diskriminasi yang dalam kesusahan sehingga terpaksa naikkan ‘bendera putih’.


Pencipta Video TikTok Ini Tular! Cipta Menu Unik Guna Baki Ikan Salmon

Apakah rasa menjamu selera hidangan nasi putih yang bercampur dengan isi ikan salmon bersama sos soya, sos cili pedas dan mayonis?

Kandungan pencipta video TikTok yang dikenali sebagai Emily Mariko ini telah menarik perhatian pengguna media sosial, di mana rakamannya mencipta menu unik dengan menggunakan baki ikan salmon dan beberapa bahan ringkas lain menarik selera warganet.

Untuk info, Emily terkenal dengan penghasilan video makanan yang menyihatkan, sesuai dengan amalan gaya hidupnya yang seimbang dan sihat.

Video makanan yang tular kali dan mendapat perhatian warganet adalah menu nasi salmon, dengan hanya menggunakan baki isi ikan salmon, nasi putih, manonis, sos cili pedas dan sos soya yang digaul sekata sudah cukup menghasilkan menu yang sedap dan sihat untuk dicuba.

Video yang dimuatnaik di akaun TikToknya itu telah mendapat tontonan sehingga 4.5 juta, dan mendapat 713.6K tanda suka di TikTok.

Selepas melihat video nasi salmon yang dihasilkan Emily ini, rata-rata ramai warganet berkongsi pandangan mereka dan meluahkan ingin cuba sendiri dalam menghasilkan menu tersebut.

Buat yang sudah mencuba menu tersebut, mereka berkata rasanya sangat lazat dan ingin terus makan menu nasi salmon itu.

“Anda semua, ianya sangat sedap. Saya dah cuba hari ni, dan ianya rasa seperti syurga”

“Saya mengidam ini setiasa hari” Komen mereka

“Saya tak suka salmon tapi saya rasa macam nak buat ni”

“Ini menjadi makanan saya setiap hari sejak minggu lepas… Tolong”

“Memang 10/10. Mak saya dan kakak gilakan ini untuk makan malam pada malam sebelumnya dan ianya sangat bagus” Komen mereka lagi

Ramai yang cakap sedap, boleh cubalah menu ni hujung minggu nanti!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anugerah MeleTOP Era Masih Ada! Edisi 2021 Gugurkan Dua Kategori

Menyambut baik inisiatif kerajaan yang membenarkan peralihan Fasa 3 Pelan Pemulihan Negara (PPN) bagi kawasan sekitar Lembah Klang khususnya yang berkuat kuasa sejak 1 Oktober lalu, pihak Astro membawakan kembali penganjuran anugerah pilihan penonton, Anugerah MeleTOP Era (AME 2021) untuk tahun kelapan bagi meraikan karya dan personaliti paling menyerlah sepanjang tahun 2020 yang merangkumi bidang muzik, radio, televisyen, filem dan digital.

Bertemakan ‘Yang Fresh, Yang Legend’, AME 2021  dijadualkan untuk bersiaran secara langsung pada 30 Januari 2022, jam 9.00 malam  di saluran Astro Ria (104) atau boleh distrim menerusi perkhidmatan Astro Go dan On Demand.

Memeriahkan acara tersebut, pengacara Nabil Ahmad dan Jihan Muse sekali lagi diberi kepercayaan untuk mengendalikan pentas ‘AME 2021’ selaku hos utama. Bagi edisi terdapat beberapa pembaharuan bakal diperkenalkan.

Sebanyak tiga buah kategori baharu bakal dipertandingkan iaitu ‘Personaliti TV MeleTOP’, ‘BBNU MeleTOP’ dan ‘Video MeleTOP’. Manakala dua buah kategori yang sedia ada pula digugurkan daripada senarai utama iaitu ‘Hos MeleTOP’ dan ‘Fesyen MeleTOP’.

Undian fasa pertama untuk memilih calon ‘Top 5’ boleh dihantar mulai 5 Oktober 2021, jam 6.00 petang hingga 19 November 2021, jam 6.00 petang menerusi laman rasmi www.anugerahera.com.my dan aplikasi SYOK.


“InsyaAllah Boleh Kalau Mahu” – Adam Corrie Jelas Selebriti Juga Boleh Berdakwah

Tidak dinafikan terdapat segelintir masyarakat masih berasa skeptikal apabila mendapat tahu, ‘saudara baru’ diislamkan oleh beberapa selebriti tempatan. Biarpun ramai yang menganggap golongan selebriti tidak sesuai untuk berdakwah, namun tidak bagi aktor ini.

Di akaun Instagram milik pelakon Adam Corrie, pelakon ini memuatnaik pandangannya mengenai isu ini. Menurut Adam, selebriti juga boleh berdakwah sama ada penyebaran menerusi drama atau berdakwah secara terus di luar set penggambaran. Namun begitu, menurutnya mereka harus menjaga batas dan ikhtilat.

“Siapa kata jadi artis tak boleh berdakwah?

InsyaAllah boleh kalau mahu. Ada jalannya. Melalui drama pun boleh sebarkan berdakwah. Luar set pun lagi mudah berdakwah. Jaga batas… Jaga ikhtilat.. InsyaAllah.

Artis ini ibarat gula. Jika pandai diletakkan sukatnya, eloklah manisnya. Kalau salah sukatnya menjadi penyakit. Dakwah bil hal.

Qanaah, asal punya rasa cukup, hidup ini pasti indah. Senyum selalu. Selalu bersangka baik. InsyaAllah hati tenang.” Ujarnya

Melihatkan pada posting aktor tersebut, membuatkan orang ramai bersetuju dengan pandangan yang kongsikan olehnya.  Apatah lagi di dalam agama Islam juga menggalakan umatnya melakukan kebaikan walaupun  sedikit.

“Terbaik. Moga sentiasa dirahmati Allah”

“Boleh lihat surah al-Imran ayat 104, dalam al-Quran pun menyeru semua berbuat kebaikan dan menyampaikan.. Jadi tak kira artis, ahli politik, rakyat biasa, yang penting tahu kaedah untuk menyampaikan”

“Alhamdulillah ya betul.. Biar pun sedikit dakwahnya.. Semoga barokah kebaikan, amin..” Komen mereka

Betul sesiapa saja boleh berdakwah tidak kira latar belakang dan status.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Walaupun Anak Sendiri! Aryan Khan Dedah Kena Tetapkan ‘Appointment’ Untuk Bertemu SRK

Aryan Khan, anak lelaki kepada Raja Bollywood terkenal, Shah Rukh Khan(SRK) membuat pendedahan mengejutkan mengenai bapanya yang sentiasa sibuk dengan urusan kerja sehingga perlu tetapkan temujanji untuk bertemu.

Menurut laporan berita antarabangsa, Aryan memberitahu Biro Kawalan Narkotik (NBC) bahawa bapanya yang merupakan aktor terkenal sentiasa sibuk sehingga perlu melakukan janji temu  untuk mereka bertemu.

Dalam perkembangan lain, dikhabarkan SRK perlu meminta kebenaran NBC untuk bertemu sebentar dengan anak lelakinya yang ditahan di lokap agensi berkenaam akibat kes dadah.

Dalam pada itu juga, bimbang dengan kesihatan pemakanan anaknya, Gauri Khan dikatakan bergegas ke pejabat NBC bersama beberapa bungkus burger McDonalds di dalam kereta dengan harapan anak lelakinya  itu dapat menikmati makanan yang dibawa.

Walaubagaimanapun, NBC menegaskan ia tidak dibenarkan namun dalam masa yang sama memberitahu dengan baik akan permintaan isteri kepada pelakon itu dengan alasan faktor keselamatan.

Dipetik dari laporan Times Of India, telefon bimbit Aryan dan tertuduh yang lain telah dihantar untuk pemeriksaan forensik di sebuah makmal di Gandhi Nagar. Hal ini berlaku setelah NBC mendakwa menemui bukti yang mengejutkan dalam perbualan WhatsApp tertuduh yang menunjukkan kaitan antara pengedaran dadah antarabangsa.

NBC turut mendakwa Aryan membincangkan kaedah pembayaran untuk memperoleh dadah dan menggunakan beberapa kod nama.

Untuk rekod, Aryankini berada dalam tahanan NBC susulan serbuan parti di atas kapal layar di Mumbai. Selain Aryan, tujuh lagi turut ditahan dalam serbuan pada 3 Oktober 2021. Serbuan tersebut juga telah menemukan 13 gram kokain, 21 gram kanabis, 22 pil methylenedioxymethamphetamine (MDMA) dan 5 gram dadah jenis mephedrone (MD).


Ada Dua Mangkuk Tandas Bersebelahan! Meghan Trainor & Suami Sering Buang Air Kecil Bersama

Penyanyi All About That Bass, Meghan Trainor dan suaminya Daryl Sabara, memberikan “unsur sweet” ke tahap yang berbeza apabila mendedahkan mereka mempunyai mangkuk tandas yang dipasang bersebelahan antara satu sama lain supaya mereka dapat pergi ke kamar mandi pada waktu yang sama.

Menerusi episod podcast Nicole Byer “Why Won’t You Date Me”, Meghan menceritakan mengenai ‘ciri berbeza’ yang disediakan dalam rumahnya.

“Kami baru sahaja mendapat rumah baru, dan kami melakukan pembinaan. Tidak ramai yang tahu, tetapi di dalam kamar mandi kami, ada satu tandas dan banyak masa di tengah malam ketika bersama bayi, kami harus kencing pada waktu yang sama.

Jadi saya seperti, ‘bolehkah kita mempunyai dua tandas bersebelahan antara satu sama lain?'”- dedah Meghan

Penyanyi ini turut akui kontraktor pada awalnya telah ketawa dan menganggap beliau hanya bergurau. Akhirnya dia telah bersetuju dengan permintaan yang ‘berbeza’ itu dengan menambahkan  mangkuk tandas baru di samping tandas yang sedia ada.

“Kami mempunyai dua tandas duduk di sebelah satu sama lain, dan kami hanya membuang air besar bersama-sama hanya dua kali. Kami sering buang air kecil pada waktu yang sama.”- dedah Meghan

Untuk rekod. Meghan Trainor dan suami, Daryl Sabara telah berkahwin pada Disember 2018. Pasangan ini baru sahaja menyambut putera sulung mereka pada Februari lalu bernama Riley Sabara.